Nəcməddin Qəzvini — Vikipediya\nFəlsəfə, məntiq, astronomiya, riyaziyyat\nƏsirəddin Əbhəri, Nəsirəddin Tusi\nQütbəddin Şirazi, Cəmaləddin Həsən Hilli\nNəcməddin Qəzvini (1203, Qəzvin — 1277) — Nəsirəddin Tusinin fəlsəfi məktəbinin nümayəndələrindən, astronom, təbiətşünas filosof, məntiqçi alimdir.\nNəcməddin Qəzvini 1203-cü ildə anadan olmuşdur.\nFilosofun ləqəbi Nəcməddin, adı Əli, atasının adı Ömər, babasının adı Əlidir. Qəzvin şəhərindən olduğu üçün Qəzvini nisbəsini daşımışdır. Mütəfəkkir elmi əsərlərin üzünü köçürən mirzə sözünü ifadə edən Dəbirani və ya Katibi kimi də tanınmışdır. Mənbələrdə o, "Ən böyük alim" ("Əllamə") adı ilə yad edilmişdir.\nProfessor Həbibulla Məmmədbəyli "Marağa rəsədxanasının banisi Nəsirəddin Tusi" kitabında Marağa rəsədxanasının iyirmi bir nəfər elmi əməkdaşının adlarının siyahısını vermişdir. O, burada Nəcməddin Qəzvininin adını beşinci sayda "Nəcməddin Qəzvini Dəbirani" kimi göstərdikdən sonra on üçüncü sayda yenidən onu "Nəcməddin Katibi" yazaraq ayrı şəxs hesab etmişdir. Lakin tədqiqatçı sonra filosof haqqında məlumat verərkən onu "Nəcməddin Omam ben Əli ben Məhəmməd Katibi Dəbirani Qəzvini" təqdim etmişdir. Burada Nəcməddin Katibi Dəbirani Qəzvini bir şəxs kimi düzgün göstərilmiş, amma onun, atasının və babasının adları yanlış verilmişdir.\nNəsirəddin Tusinin dəvəti ilə Marağaya gələn Nəcməddin Qəzvini rəsədxanada çalışan ilk dörd astronomdan biri olmuşdur. O, mənbələrdə Nəsirəddin Tusinin şagirdi kimi təqdim edilməsinə baxmayaraq, Marağaya gəlməmişdən əvvəl də alim kimi tanınmışdır. Nəsirəddin Tusinin "Elxani astronomik cədvəl" ("Zic əl-elxani") traktatından da məlum olur ki, alim 1259-cu ildə adlı-sanlı mütəxəssis imiş.\nNəcməddin Qəzvini elmlə məşğul olmaqla bərabər, müəllim kimi də fəaliyyət göstərmişdir. Ensiklopedik alim Qütbəddin Şirazi və Ayətullah Əllamə Cəmaləddin Həsən Hilli Nəsirəddin Tusi ilə yanaşı, onun da məşhur şagirdlərindəndir.\nNəcməddin Qəzvini 1277-ci ildə vəfat etmişdir.\nNəcməddin Qəzvini fəlsəfə, məntiq və təbiətşünaslığa dair qiymətli əsərlərin müəllifidir. Filosofun "Həqiqətlərin kəşfində incəlikləri ehtiva edən" ("Cami əd-dəqaiq fi kəşf əl-həqaiq") əsəri məntiq, metafizika və fizikaya dair orijinal bir traktatdır.\nAlimin "Məntiq və hikmətə dair mahiyyətin qaydaları" ("Ayn əl-qəvaid fi-l-məntiq və-l-hikmə") əsəri də peripatetik fənləri əhatə edir.\nNəcməddin Qəzvininin "Mahiyyət hikməti" ("Hikmət əl-ayn") kitabı isə "Məntiq və hikmətə dair mahiyyətin qaydaları" traktatının ikinci hissəsi olub, fəlsəfə, təbiiyyat və riyaziyyat məsələlərinə həsr edilmişdir\nAMEA-nın müxbir üzvü Zakir Məmmədov böyük Azərbaycan alimi Yusif Qarabağinin (…-1645) Nəcməddin Qəzvininin "Mahiyyət hikməti" kitabına haşiyə yazdığını qeyd etmişdir.\n"Mahiyyət hikməti" kitabına sonrakı şərh Nəcməddin Qəzvininin şagirdi Cəmaləddin Həsən Hillinin "Əsasların Mahiyyətinin hikmətindən məqsədlərin izahı" ("İzah əl-məqasid min hikmət əl-ayn əl-qəvaid") əsəridir.\n"Məntiqin qaydalarına dair Şəmsəddin traktatı" ("ər-Risalə əş-Şəmsiyyə fi-l-qəvaid əl-məntiqiyyə") kitabı da mütəfəkkirin məntiq haqqında yazılmış orijinal və çox qiymətli bir əsəridir. Əsər elxanilərdən Hülakü xan, Abaqa xan və Əhməd xanın hakimiyyətləri dövründə vəzir işləmiş "divan sahibi" ("sahib əd-divan") Xacə Şəmsəddin Məhəmməd ibn Bəhaəddin Məhəmməd Cüveyninin (…-1284) xahişi ilə onun şərəfinə qələmə alınmış və "Şəmsəddinə ithaf edilmiş" ("əş-Şəmsiyyə") adı ilə daha çox məşhurdur. Müəllifinə böyük şöhrət qazandırmış bu əsər bütün dövrlərdə alimlərin marağını doğurmuşdu. "Məntiqin qaydalarına dair Şəmsəddin traktatı"na onlarla şərh və haşiyə yazılmış, mədrəsələrdə tədris edilmişdir.\nNəcməddin Qəzvininin "Məntiqin qaydalarına dair Şəmsəddin traktatı"nı şagirdi Cəmaləddin Hilli və Əllamə Sədəddin Məsud ibn Ömər Təftəzani (1322–1389) də şərh etmişlər.\nNəcməddin Qəzvini orijinal əsərlər yazmaqla bərabər, şərhçilik fəaliyyəti ilə də məşğul olmuşdur. Bu şərhlər fəqih-mütəkəllim Fəxrəddin Razinin (1148–1210) və böyük Azərbaycan filosofu, təbib və hüquqşünas Əfzələddin Xunəcinin (1194–1248) əsərləri əsasında qələmə alınmışdır.\nZakir Məmmədov Nəcməddin Qəzvininin bir məntiqçi alim kimi öz müasiri Misirin və onun əyalətlərinin baş qazisi vəzifəsində çalışmış Əfzələddin Xunəcinin məntiqə dair "Fikirlərin qaranlıq yerlərindən sirlərin açılması" ("Kəşf əl-əsrar ən qəvamid əl-əfkar") kitabına şərh yazdığını qeyd etmişdir.\nNəcməddin Qəzvininin fəlsəfi görüşlərində məntiq məsələləri mühüm yer tutur. Filosof özünün "Məntiqin qaydalarına dair Şəmsəddin traktatı"nda yazır: "Bu məntiq qanunlarına dair Şəmsəddin traktatı adlandırdığım bir kitabdır. Mən onu müqəddimə, üç məqalə və nəticədən ibarət tərtib etdim. Müqəddimə iki bəhsdir. Birinci bəhsə gəldikdə o, məntiqin mahiyyəti və ona ehtiyacı barədədir".\nNəzəri fəlsəfənin tərkib hissəsi olan məntiq Şərq peripatetizminin sistemində birinci yerdə dururdu. Nəcməddin Qəzvini fəlsəfi görüşlərində öz sələfləri kimi məntiqə xüsusi diqqət yetirmişdir. O, məntiqin tərifini və onun mövzusunu, faydasını peripatetik mövqedən izah etmişdir.\nMütəfəkkir fəlsəfi görüşlərində öz sələflərinin ideyalarından bəhrələnmiş, fəlsəfi məsələlərə peripatetik mövqedən yanaşmış, orijinal fəlsəfi təlim yaratmış və dünyəvi elmlərin inkişafında misilsiz xidmət göstərmişdir.\nNəcməddin Qəzvini dünya fəlsəfəsi tarixində Nəsirəddin Tusi məktəbinin məntiqçi alimi kimi məşhurdur.\n↑ 1 2 3 Aytək Zakirqızı (Məmmədova). Nəsirəddin Tusinin dünyagörüşü. Bakı, 2000\n↑ Г.Д.Мамедбейли Основатель Марагинской обсерватории Насирэддин Туси. Баку, 1961\n↑ 1 2 Aytək Zakirqızı (Məmmədova). Nəsirəddin Tusi məktəbinin məntiqçi alimi. "Dirçəliş XXI əsr" jurnalı, Oktyabr 2002. səh. 162–167\n↑ 1 2 Zakir Məmmədov. Azərbaycanda XI–XIII əsrlərdə fəlsəfi fikir. Bakı, 1978\n↑ 1 2 Aytək Zakirqızı (Məmmədova). Nəsirəddin Tusinin fəlsəfi məktəbi. Bakı, Elm, 2011\nMənbə — "https://az.wikipedia.org/w/index.php?title=Nəcməddin_Qəzvini&oldid=5506724"\n1203-cü ildə doğulanlar\n1277-ci ildə vəfat edənlər


20:10 3 İyul 2021\nAzərbaycan Beynəlxalq Bankı İnsidentlərin təhlili və araşdırılması şöbəsinə mütəxəssis/aparıcı mütəxəssis/baş mütəxəssis vakansiyası elan edir.\n- Bankın baş ofisində və struktur bölmələrində monitorinq və yoxlamaların aparılması, nəzarət sisteminin gücləndirilməsi ilə bağlı təkliflərin verilməsi;\n- Bankın baş ofisində və struktur bölmələr tərəfindən aparılmış cari əməliyyatların qanunverciliyinə və daxili qaydalara uyğunluğunun yoxlanılması və yaranmış səhvlərin aradan qaldırılması istiqamətində tədbirlərin görülməsi;\n- Bankda nəzarət prosesini gücləndirən yeni alət və mexanizmlərin hazırlanması və tətbiqi;\n- Müəyyən məlumat bazaları əsasında təhlil və araşdırmalar aparmaq;\n- Yüksək riskli insidentlər üzrə araşdırmaların aparılması.\n- Ali təhsilli (Maliyyə, hüquq və iqtisadi sahədə);\n- İnduktiv və Analtik Təhlil etməyi bacaran;\n- MS Office proqramlarında yüksək səviyyədə iş bacarığı olan;\n- Bankda minimum 1-3 il iş təcrübəsi olan;\n- Flexcube,Bİ,BPM və Telescope üzrə bilikləri olan;\n- Yüksək planlaşdırma və icra keyfiyyətlərinə malik olan şəxsdir.\nMəktubun mövzu hissəsində müraciət edilən vəzifə adının “İnsidentlərin təhlili və araşdırılması şöbəsinə mütəxəssis/aparıcı mütəxəssis/baş mütəxəssis” şəklində göstərilməsi xahiş olunur. Nəzərinizə çatdırmaq istərdik ki, müsahibələrə yalnız göstərilən kriteriyalara cavab verən şəxslər cəlb ediləcək.\nAzərbaycan Beynəlxalq Bankı Kreditlərin ilkin təqibi şöbəsinə mütəxəssis vakansiyası elan edir.\n- Təhkim olunmuş gecikmə qruplarına gündəlik zənglərin olunmasının təşkili;\n- Müştərilərlə danışıq nəticələrinin mövcud sistemdə düzgün qeydiyyatının aparılması və qeydlərin düzgünlüynə görə məsuliyyətin daşınması;\n- Müştərilərlə danışıq zamanı şəxsi münasibətlərə yol verilməməsi, korporativ mədəniyyətin qorunub saxlanması;\n- Zənglərin keyfiyyətli və ödəniş olunması istiqamətində təhrikedici üslubda təşkili;\n- Birbaşa tabeliyində olan rəhbərə gündəlik fəaliyyətinin statistik hesabatlarının təqdim edilməsi.\n- İqtisadiyyat və ya hüquq istiqaməti üzrə ali təhsili olan;\n- Aktiv kommunikasiya bacarığı olan;\n- MS Office proqramlarında yüksək səviyyədə işləmək bacarığı olan şəxsdir.\nGöstərilən tələblərə cavab verən namizədlər təcrübədən asılı olmayaraq öz CV-lərini [email protected] elektron ünvanına göndərə bilərlər.\nAzərbaycan Beynəlxalq Bankı Xəzinədar (Bakı və Regionlar üzrə) vakansiyaları elan edir.\n• Filial müdiri və baş mühasibin iştirakı ilə mövcud qanunvericiliyə uyğun xəzinənin açılması və dəyərlilərin dövriyyə kassasına mədaxil edilməsi;\n• Gün ərzində xəzinə üzrə mədaxil məxaric, valyuta mübadilə əməliyyatlarının aparılması zamanı Azərbaycan Respublikası MB-nin qüvvədə olan normativ aktlarına və bankın daxili qayda və prosedurlarına riayət edilməsi;\n• Xəzinə mədaxil və məxaric sənədlərini icra etməzdən əvvəl onun tam doldurulması və əməliyyata sərəncam verən , o cümlədən əməliyyatı aparan şəxslərin imzalarının mütləq qaydada olmasına təkrar nəzarət edilməsi;\n• Əməliyyat gününün sonunda, gün ərzində aparılan mədaxil məxaric əməliyyatlarının hesablardan çıxarışlarla uzlaşdırılaraq balansa çıxılması;\n• Əməliyyat gününün sonunda xəzinədəki nəğd pul vəsaitlərinin və digər dəyərlilərin filialın müdiri və baş mühasibinin iştirakı ilə sayılıb balans məlumatları ilə tutuşdurularaq dövriyyə xəiznəsindən saxlanc( fond ) xəzinəsinə yerləşdirilməsi;\n• Bankın ona verdiyi əsas vəsaitlərdən: kompyuter, pulsayan avadanlıq və bilavasitə iş prosesində istifadə etdiyi digər avadanlıqların işlək və saz vəziyyətdə saxlanılmadığı haqda şəxsi məsuliyyət daşıması.\n• Analitik zəka, müştərilərlə işləmək qabiliyyəti olan;\n• Riyazi hesablama aparmaq qabiliyyəti olan;\n• İşdə dəqiqlik və detallara fikir verməkvə yüksək məsuliyyət qabiliyyəti olan şəxsdir.\nMəktubun mövzu hissəsində müraciət edilən vəzifə adının “Xəzinədar (Bakı/Region adı)” şəklində göstərilməsi xahiş edilir. Əks təqdirdə, müraciətiniz nəzərdən qaça bilər.\nAzərbaycan Beynəlxalq Bankı Bakı filialları üçün Müştəri Xidmətləri üzrə Mütəxəssis (Əməliyyatçı) vakansiyası elan edir\n• Hüquqi və fiziki şəxslərin bank hesabları üzrə əməliyyatlar həyata keçirmək;\n• Vergi, məhkəmə orqanları və DSMF tərəfindən müştəri hesabları ilə bağlı verilmiş sərəncamların reyestrini apararaq, icrasını təşkil etmək;\n• Müştərilərə POS-terminal vasitəsilə nağd pulun verilməsi üzrə xidmət göstərmək, iş gününün sonunda zəruri müxabirləşmələr aparmaq;\n• Ali təhsili olan(iqtisadi arzuolunandır);\n• Bankda minimum 1 il iş təcrübəsi olan;\n• Analitik düşüncə, təhlil və qərarvermə qabiliyyəti olan;\n• Rus və ingilis dili bilikləri olan;\nMəktubun mövzu hissəsində müraciət edilən vəzifə adının “Əməliyyatçı/Bakı” şəklində göstərilməsi xahiş edilir. Əks təqdirdə, müraciətiniz nəzərdən qaça bilər.\nAzərbaycan Beynəlxlaq Bankı Korporativ kreditlərin təhlili şöbəsinə mütəxəssis/aparıcı mütəxəssis axtarışındadır.\n- Korporativ müştərilərin maliyyə hesabatlarının təhlil olunması;\n- Korporativ müştərilərin biznes fəaliyyətlərinin təhlil olunması;\n- Təhlil zamanı ortaya çıxan qeyri-müəyyənliklərin aradan qaldırılması üçün müştərilərlə görüşlərin keçirilməsi;\n- Korporativ müştərilərin kredit sifarişlərinin təhlil olunaraq Kredit Komitəsinə təqdim olunması.\n- Ali təhsilli (Maliyyə, mühasibatlıq və iqtisadi sahədə);\n- Maliyyə təhlili, korporativ kreditlərin təhlili sahəsində 1-3 il iş təcrübəsi olan;\n- CFA, FRM, ACCA üzrə biliklərə sahib olan;\n- Azərbaycan və ingilis dilləri mükəmməl, rus dili biliyi orta səviyyədə olan;\n- MS Office proqramlarından (xüsusilə MS Excel) sərbəst istifadə qabiliyyəti olan;\n- Analitik bacarıqlar, komandada işləmək, vaxtın idarəedilməsi və yüksək səviyyədə ünsiyyət bacarığı olan şəxsdir.


olunacaq üçün axtarış neticesi\nAxtarış Neticesi : olunacaq\nunu millət vəkili də təsdiqləyir. M. Quliyev qanunun qəbulundan sonra qanunu pozanlara qarşı tətbiq olunacaq cərimələrlə bağlı İnzibati Xətalar Məcəlləsinə əlavələrin ediləcəyini vurğulayıb. Cərimələrin məbləği hələ dəqiq olmasa da bu sahədə də Avropa, Türkiyə təcrübəsi öyrənilib: “Avopada fiziki şə\nində xəbər verilir ki, 2-ci nömrədə M.Ə.Rəsulzadənin "Qədim İranın kommunistləri" adlı məqaləsi çap olunacaq. Məzdəkizm hərəkatından bəhs edən bu məqalə çap olunmamışdır. Bunu M.Ə.Rəsulzadənin mühacirətə getməsi ilə izah etmək olar. M.Ə.Rəsulzadənin xaricə getməsinin düzgün təfsilatı onun vəfatı mün\n. Həmin tarixidə yarışmaya yekun vurulandan sonra qalibə onun mükafatı, yəni “kosmosa bilet” təqdim olunacaq.\nYəni YouTube-da çox yaxında hər bir dəqiqəyə 1 tam gündəlik görünüş əlavə olunacaq. Başqa sözlə desək bir gün boyunca əlavə olunan yeni video müddəti 34.560 saat, yəni 1440 gün, yəni 48 ay, yəni təxminən 4 il uzunluğunda olacaq. Bu o deməkdir ki, YouTube-a daxil olub yalnız\nedilən internet sayt adları istifadə etməyə başlayacaqlar. Bütün dünya səviyyəsində ilk dəfə tətbiq olunacaq olan bu sistem, 1980-ci ildən bəri edilmiş ən radikal dəyişiklik olacaq.\nBu şəkildə sayt adları üçün ediləcək qeydlər yaxın bir zaman içində başlayacaq. Misirdən üç ədəd şirkətin bu şəkild\nzə biləcək. Google-dəki Street View-dan fərqli olaraq Bing Maps-dakı quşbaxışı çox ölkələrdə tətbiq olunacaq. Ancaq ilkin mərhələdə hələ bütün ölkələr üçün geçərli deyil.\nİlkin mərhələdə ABŞ və İngiltərə şəhərlərinə onlayn olaraq baxmaq olacaq.\nətdi. Sonra Peyğəmbər (s) onlara dedi: "3 uşaq itirən hər bir qadın uşaqları tərəfindən oddan xilas olunacaq". Onların arasından bir qadın durub dedi: "Ya Rəsulullah! Bəs iki uşaq itirən?". Qadın b\nu sualı iki dəfə təkrarladı. Peyğəmbər (s) buyurdu: "Hətta 2, hətta 2, hətta2!" Əbu Hureyrə əlavə et\n37.Sağdan və soldan dəstə-dəstə gəlirlər?\n38.Məgər onların hər\n(əməlisaleh insanlar və ya mələklər araya) gətiriləcəklər. Onlar (bəndələr) arasında ədalətlə hökm olunacaq və onlara haqsızlıq edilməyəcəkdir!\n71.Kafirlər dəstə-dəstə Cəhənnəmə sürüklənəcək\nn sənə verildi, ya Musa!\n39.(O zaman ki, Mən anana buyurmuşdum:) “(Musanı) bir sandığa qoyub çaya (Nilə) at. Qoy çay onu sahilə çıxartsın və Mənə də, ona da düşmən olan birisi (Firon) on


İstirahət günləri üçün hava proqnozu » VƏTƏNPƏRVƏR.info - Analitik İnformasiya Portalı\nVƏTƏNPƏRVƏR.info » XƏBƏR LENTİ » İstirahət günləri üçün hava proqnozu\nTarix: 20-09-2019 / 16:27 | Baxılıb: 541\nEkologiya və Təbii Sərvətlər Nazirliyinin Milli Hidrometeorologiya Departamenti həftə sonu üçün hava proqnozunu açıqlayıb. Böyük və Kiçik Qafqazda şimşək çaxacağı, arabir yağış yağacağı gözlənilir. Ayrı-ayrı yerlərdə yağışın intensiv olacağı, yüksək dağlıq ərazilərdə sulu qar, qar yağacağı ehtimalı var. Qərb küləyi gündüz ayrı-ayrı yerlərdə arabir güclənəcək. Havanın temperaturu dağətəyi rayonlarda 22-27, dağlıq rayonlarda 13-18 dərəcə isti təşkil edəcək.


“Narkotikdən komaya düşmüşdüm” – Elşad Xose - Dərgi.Az\nHomeMaqazin“Narkotikdən komaya düşmüşdüm” – Elşad Xose\nposted on Mar. 19, 2019 / 13:16\n“Mən deyəndə məni daşa tuturlar. Nəyin təsiridir bilmirəm. Kütlənin bu dərəcədə zövqsüz olması olmaz. Pul hamının gözünü örtüb. Vaynerləri çıxardın edin “xalq artisti”, nə gəldi edin. Müəyyən məqamda senzura lazımdır. Eybəcər “Mashup”lar olmamalıdır. Keyfiyyətsizliyin çoxlu baxış toplaması məni pisikdirir”.\nDergi.az-ın məlumatına görə, bu sözləri reper Elşad Xose Murad Arifin “Popunuz var” adlı “Youtube” layihəsində deyib. İfaçı baynerləri tənqid edib.\n“Eurovision 2019″da ölkəmizi təmsil edəcək Çingiz Mustafayevin “Truth” mahnısından söz açan Xose onu bəyənmədiyini bildirib:\n“Bunlar niyə belə edir? onunla gedib Avropada heç kimi təəccübləndirə bilməzsən. Şərqlə bağlı nəsə et. Avropadan biri gəlib bizdə tar çalır. Qayıdarıq ki, sənə tardan dərs keçərik ey, get”.\n“Evimizi yıxan türk serialları oldu. Biz hələ o seriallara hazır deyildik. Son 10-15 ili götürəndə lazım deyildi. “Santa Barbara”, “Prosta Mariya” da hələ beynimizə çatmırdı. Türk serialları xəyanəti öyrədir. Camaatda baxıb deyir, müasir həyat budur, ayaqlaşaq”.\n“İnsan necədirsə, elə də qəbul olunmalıdır. Narkotikin təsirinə düşmək üçün məsləhət görməyə çətinlik çəkirəm. Heç kim bundan sığortalanmayıb. Valideyn tərbiyəsinin də buna aidiyyatı yoxdur. Ən ziyalı, ən gözəl ailələr var ki, oğulları narkomandır. Yetərincə belə nümunələr var. Müəyyən məqamlarda rastına çıxan insanlarla, çevrə ilə bağlıdır.\nTags:Dergi.azDərgi.azElşad XosemanşetMaqazinMurad Arifin “Popunuz var” adlı “Youtube” layihəsi


BDU-da "Okupasional terapiya" fənninin tədrisinə başlanılacaq (FOTO)\n12 İyul 2017 13:57 (UTC+04:00)\nBakı Dövlət Universiteti (BDU) ilə UAFA (United Aid for Azerbaijan) - uşaqlara dəstək təşkilatı arasında memorandum imzalanıb.\nBDU-nun Mətbuat və İnformasiya Şöbəsindən Trend-ə verilən məlumata görə, memorandumu Bakı Dövlət Universitetinin rektoru, akademik Abel Məhərrəmov və UAFA uşaqlara dəstək təşkilatının təsisçisi Qven Börçell imzalayıb.\nİmzalanmadan əvvəl BDU-nun rektoru, akademik Abel Məhərrəmov UAFA haqqında məlumat verib, təşkilatın fəaliyyətini yüksək qiymətləndirib, görülən işlərdən, həyata keçirilən layihələrdən, Bakı Dövlət Universiteti ilə işbirliyindən danışıb.\nUAFA-nın təsisçisi və rəhbəri Qven Börçell, öz növbəsində, universitetin Sosial elmlər və psixologiya fakültəsi ilə əməkdaşlıqdan bəhs edib, elm və təhsil sahəsində birgə əməkdaşlığın uğurla davam edəcəyinə əminliyini ifadə edib.\nSonra Bakı Dövlət Universiteti ilə UAFA arasında gələcəkdə beynəlxalq əlaqələri inkişaf etdirmək məqsədilə elm və təhsil sahəsində memorandum imzalanıb.\nMüqavilənin şərtlərinə əsasən, Bakı Dövlət Universitetinin Sosial elmlər və psixologiya fakültəsində “Okupasional terapiya” fənni tədris olunacaq. Psixologiya ixtisası üzrə təhsil alan 3-cü kurs tələbələrinə tədris olunacaq dərslər mühazirə və praktiki formada olmaqla həftədə 2 dəfə Erqoterapiya üzrə mütəxəssis Tammie Lenert tərəfindən keçiriləcək.\nBir semestr tədris olunacaq “Okupasional terapiya” fənni sağlamlıq imkanları məhdud olan uşaqlarla məşğul olmağın intervensiyasını təqdim edəcək. Kursda okupasional terapiyaya aid fəlsəfə, nəzəriyyə və tədqiqat nəzərdə tutulub. Nəzəriyyə anatomiya, psixologiya, nevrologiya, patologiya, sosiologiya, kineziologiya, pediatriya, psixiatriya əsasında təqdim olunacaq.\nBundan əlavə, sağlamlıq imkanları məhdud olan uşaqların ailələri ilə işin təşkili, uşağın xüsusiyyətləri nəzərə alınaraq necə işləməyin bilik və bacarıqları da öyrədiləcək. 60 saatlıq kursun nəticəsində okupasional terapiyaya yanaşmalar (tibbi model və s.), autizm, daun sindromu, serebral iflic, erqoterapiyanın öyrənilməsi və cəmiyyətdə bu cür xəstəlikləri olan uşaqların inteqrasiyasına yönəlmiş psixoloji işin metodikasının təşkili məsələləri təqdim ediləcək. Kursun sonunda tələbələr əlilliyə anti-stiqmatik münasibətin formalaşması, problemi müəyyən edərək sonrakı müdaxilələri üçün resursların təyin edilməsi, uşağın sosial bacarıqları, hərəkat imkanları, digər uşaqlarla ünsiyyət qurma qabiliyyətini dəyərləndirərək müvafiq tədbirlərin müəyyən edilməsi kimi bacarıqlara yiyələnəcəklər.\nBDU-nun jurnalistika fakültəsində yeni saytın təqdimatı keçirilib (FOTO)\nCəmiyyət 25 May 13:52\nBDU-nun gənc alimləri 2017-ci ildə Tomson Röyters jurnallarında 118 elmi məqalə çap etdirib (FOTO)\nCəmiyyət 24 May 14:21\nBDU-nun 100 illik yubileyi keçiriləcək\nGündəm 22 May 08:51\nBDU-da “Azərbaycan Xalq Cümhuriyyəti - 100: Müsəlman Şərqində ilk parlamentli respublika” mövzusunda beynəlxalq elmi konfrans keçirilir (FOTO)\nCəmiyyət 21 May 14:14\nAli məktəb tələbələri arasında informatika üzrə Ümumrespublika Olimpiadasının qalibləri mükafatlandırılıb\nCəmiyyət 17 May 11:30\nBDU tələbələri Qubada çöl-tədris təcrübəsinə başlayıb (FOTO)\nCəmiyyət 10 May 11:51\nBDU-da Heydər Əliyevin anadan olmasının 95-ci ildönümünə həsr olunmuş futbol yarışlarının qalibləri mükafatlandırılıb (FOTO)\nİdman 4 May 14:33\nBDU-da “Kimyanın aktual problemləri” adlı beynəlxalq elmi konfrans öz işinə başlayıb (FOTO)\nCəmiyyət 3 May 14:21\nBDU-da Mir Cəlal Paşayevin 110 illiyinə həsr olunmuş Respublika elmi-praktik konfransı keçirilib (FOTO)\nCəmiyyət 1 May 14:21\nBDU-nun rektoru Avrasiya Universitetlər Assosiasiyası Şurasının iclasında çıxış edib (FOTO)\nCəmiyyət 27 Aprel 14:40\nBDU-da Koreyanın Kinq Seconq İnstitutu Fondunun nümayəndələri ilə görüş olub (FOTO)\nCəmiyyət 26 Aprel 18:10\nVəkillər Kollegiyası yeni vəkillər haqqında\nGündəm 25 Aprel 15:19\nBDU-da SABAH qrupları bilik yarışlarının mükafatlandırma mərasimi keçirilib (FOTO)\nCəmiyyət 25 Aprel 14:41\nXarkov Milli Texniki Universitetinin nümayəndə heyəti BDU-da (FOTO)\nCəmiyyət 24 Aprel 16:15\nPekin Xarici Dillər Universitetinin rektoru BDU-da olub (FOTO)\nCəmiyyət 20 Aprel 20:37\nGürcüstanlı nazir və rektor Bakı Dövlət Universitetində olub (FOTO)\nCəmiyyət 20 Aprel 17:52\nBDU-da Riyaziyyat üzrə bilik yarışının ikinci və final mərhələsi başa çatıb (FOTO)\nCəmiyyət 19 Aprel 18:42\n“Kaspi” Təhsil Şirkəti ilə “Gənc istedadlar” liseyi şagirdlərinin rəsm əsərlərinin sərgisi açılıb (FOTO)\nCəmiyyət 18 Aprel 17:14\nNazir: Azyaşlı şagirdlərin yükü azaldılacaq, summativlərdə dəyişiklik ediləcək\nAzərbaycan Xalq Cümhuriyyəti Parlamentində asılan Dövlət bayrağı hökumətə təqdim olunub (FOTO) (YENİLƏNİB)\nTahir Kərimli: Rüstəm İbrahimbəyov bütün titullarından məhrum edilməlidir\nMusa Quliyev: Prezident İlham Əliyev səhvini başa düşüb bağışlanmasını istəyən vətəndaşlara yenə qayğı göstərdi


"Sənəd" səhifəsinin versiyaları arasındakı fərqlər — Vikipediya\n"Sənəd" səhifəsinin versiyaları arasındakı fərqlər\n22:14, 13 may 2017 versiyası\n4.271 bayt çıxarıldı , 3 il öncə\n78.111.62.153 tərəfindən edilmiş redaktələr geri qaytarılaraq İrada tərəfindən yaradılan sonuncu versiya bərpa olundu.\n00:59, 13 may 2017 versiyası (redaktə)\n22:14, 13 may 2017 versiyası (redaktə) (əvvəlki halına qaytar)\nBaskervill (müzakirə | Fəaliyyətlər)\nk (78.111.62.153 tərəfindən edilmiş redaktələr geri qaytarılaraq İrada tərəfindən yaradılan sonuncu versiya bərpa olundu.)\nSənədlərlə işləyən zaman birinci əsas qayda hadisələrin təsvirini onlara verilən qiymətdən dəqiq fərqləndirməkdən ibarətdir. Rəy və qiymətlər faktiki məlumatlarla müqayisədə potensial olaraq daha az mötəbər və etibarlıdır. Bir çox hallarda sənəddə şəraitin rəy və qiymətlə ifadə olunmuş təfərrüatlı xarakteristikası verilmir. Lakin məhz konkret vəziyyət ifadə olunmuş rəy və qiymətlərin mənasının açılmasına kömək edir.\n'''Sənəd anlayışının genezisi'''\nBeynəlxalq miqyasda sənədin ən ümumi əlaməti sənəd-informasiya prosesində istifadə edilən yazılı informasiya vahidi kimi səciyyələndirilir. Bu ümumi əlamət beynəlxalq təşkilatlar tərəfindən də qəbul edilmişdir. Bunlar İSO, SİFLA, WIPO, Beynəlxalq Sənədşünaslıq Federasiyası, Arxivlər üzrə Beynəlxalq Şura və digər belə təşkilatlardır. Məsələn, İSO-nun işləyib təsdiq etdiyi beynəlxalq standarta görə informasiya müxtəlif üsullarla hər hansı maddi daşıyıcıya (kağız, mikrofilm, disk və s.) yalnız hərf və rəqəmlərlə deyil, təsvir, səs, elektromaqnit dalğası və s. formada yazıla bilər. Belə bir təyinat cəmiyyətdə informasiyanın ötürülməsi üçün istifadə edilən bütün maddi obyektləri (muzey, memarlıq obyektləri, suxur nümunələri və s. daxil olmaqla) sənəd anlayışına daxil edilir. MDB ölkələri üçün qəbul edilmiş əlaqədar dövlətlərarası standartlarda (məs: QOST 7.1.2003, QOST 7.83.2001 və s.) (2) sənəd anlayışı 3 variantda mənalandırılır. I.İnformasiya fəaliyyətində müəyyən vahid kimi baxılan yazılı informasiyalar. II. Zaman və məkan etibarilə ötürülmək üçün insan əməyi ilə yaradılan və informasiya mühafizə edən maddi obyekt. III. İnformasiyanı yazılı formada mühafizə edən, müəyyən qaydada tərtib olunmuş və mövcud qanunçuluq əsasında hüquqi əhəmiyyət kəsb edən maddi obyekt. «Sənəd» anlayışının müxtəlif tərəfləri arasındakı münasibət iyerarxik prinsip əsasında, yəni bir anlayışın digərinə tabeçiliyi, daha məhdud anlayışın özündən daha geniş anlayışa daxil edilməsi yolu ilə qurulur. Anlayışın məzmununun mərhələlərlə məhdudlaşdırılması bu və ya digər sahələrdə praktiki fəaliyyətin məqsədilə izah edilir.\nSənədin əsas, baş tərkib elementi informasiyadır, yəni kommunikasiya prosesində istifadə olunan müxtəlif məlumatlar, xəbərlər, biliklərdir. Sənəddə mühafizə edilən informasiyalar aşağıdakı spesifik xüsusiyyətlərə malikdir: 1) sənəd cəmiyyətdə istifadə edilmək üçün insan tərəfindən yaradılmış sosial informasiya daşıyıcısıdır; 2) sənəd insanın intellektual fəaliyyəti nəticəsində yaradılan semantik informasiyanı əks etdirməlidir. Müəyyən məzmuna (mənaya) malik olması sənədin fərqləndirici əlamətlərindən biridir. Sənəddə mənası olmayan informasiya ola bilməz. 3)sənəddə informasiya diskret xarakterə malikdir, yəni müəyyən an, vaxt üçün qurtarmış xarakterdədir. Kağız sənədlərdə diskretlik statik, daimi, bəzi elektron sənədlərdə isə dinamik, dövri xarakter daşıyır (məsələn: web-sənədlər) Hər hansı maddi daşıyıcıya (papirus, kağız, fotoplyonka və s.) fiksasiya edilmiş, yazılmış məlumat sənəd forması alır. Əksər sənədlər üçün məlumatlar bitkin, qurtarmış formadadır. Qurtarmamış bitkin olmayan, fraqmentar məlumatlar tam sənəd ola bilməz. Öz müəllifinin (yazıçı, alim, rəssam) yaradıcılıq prosesini xarakterizə edən qurtarmamış ədəbi əsərlər, eskizlər, qeydlər (nabroski), qaralamalar bu baxımdan istisnalıq təşkil edir. 4) işarə təbiətinə malik olan istənilən obyekt kimi yazılı məlumat da kodlaşdırılmış mətndir. Kodlaşdırılmış mətnlərin mənasını ancaq işarə sisteminin kodlaşdırılma və kodaçma qaydalarını bilməklə başa düşmək olar. Məsələn, biz çox halda heroqlif işarələri ilə yazılmış mətnin məzmununu başa düşə bilmirik. Çünki bu işarələrin kodlaşdırılmış (yazılmış) işarə sistemini bilmirik. Fiksasiya olunmuş, yazılmış məlumat işarə formasına malikdir. Çünki ancaq belə formada biliyi, emosiyanı, müəllifin müəyyən sahədə dünyagörüşünü verə və oxucu həmin işarə sistemini dekodirovka edərək müəyyən bilik əldə edə bilər. İşarə sisteminə malik olmaq istənilən sənədin vacib xassəsidir. 5) sənəd maddi daşıyıcıda insanın yaratdığı üsullarla qeyd edilən yazı, qrafika fotoqrafiya, səs yazısı və s. ibarət olan informasiyalardır.\nMənbə — "https://az.wikipedia.org/wiki/Xüsusi:MobileDiff/3920548"


Ali Məhkəmə həbsdə olan altı nardaranlının şikayətini təmin etməyib | Azadliq\n28 Noyabr 2017 19:19\nNardaran olayları ilə əlaqədar həbs olunmuş Sahil Rzayev və digər 5 nəfərin kassasiya şikayətini bu gün Ali Məhkəmə təmin etməyib. Bu barədə Turan-a vəkil Elçin Sadıqov bildirib. Kassasiya şikayətinə onların iştirakı olmadan baxılıb.\n“Müsəlman Birliyi” Hərəkatının üzvləri Sahil Rzayev, Niftəli Vəliyev, Anar Əliyev, Elvin Bünyadov, Lətif Əhmədov və Teymur Osmanov 2015-ci il noyabrın 26-da Nardaranda keçirilən xüsusi əməliyyatdan sonra həbs olunublar. Onlara qarşı CM-in 233-cü (ictimai qaydanın pozulmasına səbəb olan hərəkətləri təşkil etmə və ya bu cür hərəkətlərdə fəal iştirak etmə) və 315-ci (hakimiyyət nümayəndəsinə qarşı müqavimət göstərmə və ya zor tətbiq etmə) maddələri ilə ittiham irəli sürülüb.\nSabunçu Rayon Məhkəməsinin hökmü ilə onlar 6 ildən 6 il yarımadək müddətə azadlıqdan məhrum ediliblər.\nMayın 8-də Bakı Apellyasiya Məhkəməsi hökmü qüvvədə saxlayıb.\nRəsmi məlumatlara görə, Nardaran olayları ilə əlaqədar 70 nəfər həbs olunub. Ancaq hüquq müdafiəçiləri 87 nəfərin həbs olunduğunu bildiriblər. Onların işlərinə bir neçə məhkəmədə baxılır. Onların bəzisi qanunsuz silah saxlamaq ittihamı ilə həbs edilib. Bəzisi artıq azadlığa çıxıb. 40-dan çox adama qarşı ağır ittihamlar (dövlət çevrilişinə cəhd, terrorçuluq, dini nifaq salma və s.) ittihamlar irəli sürülüb.\n“Müsəlman Birliyi” Hərəkatının lideri Taleh Bağırzadə və digər 17 nəfər 12 ildən 20 ilədək azadlıqdan məhrum edilib.


19 İyun 2021 17:57\n11 620 Baxış\nY.Karauz Türkiyə Prezidenti Rəcəb Tayyib Ərdoğanın ölkəmizə səfərini şərh edib. General-mayor həmçinin Şuşada imzalanan tarixi Şuşa Bəyannaməsinin detallarına diqqət çəkib. Y.Karauz bu sənədin regionda yaradacağı yeni reallıqlardan danışıb.\n- 15 iyun tarixində dünya Şuşaya kilidləndi, tarixi anlar yaşandı. Rəcəb Tayyib Ərdoğan Şuşaya, Qarabağa səfər edən ilk xarici ölkə lideridir. Bunun əhəmiyyəti nədən ibarətdir?\n- 15 iyunda Üzeyir Hacıbəylinin, Əhməd Cavadın, Ümummilli lider Heydər Əliyevin, Mustafa Kamal Atatürkün ruhları Şuşada idi. Ali Baş Komandan İlham Əliyev və Rəcəb Tayyib Ərdoğan bu şəxslərin ruhunu şad etdi və Türkiyə-Azərbaycan qardaşlığının ən uca zirvədə olduğunu bir daha nümayiş etdirərək adlarını tarixə qızıl hərflərlə yazdırdılar.\nTüriyə-Azərbaycan münasibətlərində bir prinsip var. Hər iki dövlətdən birində ölkə lideri, naziri seçildiyi zaman ilk rəsmi səfəri Ankaraya və ya Bakıya edirlər. Azərbaycan öz tarixi torpaqlarını işğaldan azad etdikdən sonra Şuşaya ilk xarici ölkə lideri olaraq Rəcəb Tayyib Ərdoğanın səfər etməsi tarixi perspektivə və qardaşlığa söykənir. Təbii olaraq, Şuşada xarici dövlət bayrağını ilk olaraq konsulluqla birlikdə asacaq olan Türkiyə dövləti və bu dövlətin lideri Ərdoğan olacaq. Dolayısı ilə bu, həm tarixin, həm də bugünümüzün gerçəkliyidir.\n- Həm Prezident İlham Əliyev, həm də Rəcəb Tayyib Ərdoğan qədim şəhərimiz olan Şuşadan Ermənistana, eyni zamanda bütün dünyaya hansı mühüm mesajları verdi?\n- Hər iki prezident başda Ermənistan olmaqla bölgə ölkələrinə, İran və Rusiyaya, türk dövlətlərinə və bütün dünyaya dostluq, qardaşlıq, birlik və həmrəylik mesajı verdi. Şuşa Bəyannaməsi bir deyil, iki dövlətin tək dövlət halında ifadəsinin təzahürüdür. Bu, sülh və sülhsevər bir birlikdir. Hansısa ölkənin ərazi bütövlüyü ilə bağlı və ya hər hansı bir ölkəyə qarşı deyil. Bu, həm bölgə ölkələrinə, həm digər türk dövlətlərinə, həm də Ermənistanı vasitəçi kimi istifadə edən dövlətlərə siz də bu sülh və təhlükəsizlikdən faydalanın, gəlin, siz də bu sülhə qatqı qatın deməkdir. Artıq statusa son qoyulub, status Şuşadır. Şuşada Cıdır düzündə bir il öncə sərxoş vəziyyətdə rəqs edən Paşinyana Azərbaycanın gücünü, qüdrətini göstərən və ərazi bütövlüyünün birlikdə, bərabər şəkildə təminatı mesajı verildi və bu mesaj bütün dünyaya verilmiş sayılır.\n- Ərdoğan bildirdi ki, hazırda arxa fonda görünən bina, əslində, erməni zülmünün təəssüf ki, bu şah əsərləri nə hala gətirdiyinin ifadəsidir. Arxa fon olaraq erməni vandalizminin bariz nümunəsi - dağıdılmış tikili seçilmişdi. Bununla dünyaya hansı mesaj verildi?\n- Ermənistan tarixdən bəri, həm XIX, həm də XX əsrdə harada olmalarından asılı olmayaraq, terror və terror faəliyyətləri ilə xatırlanan bir ölkədir. Ermənilər Osmanlı imperiyası dönəmində də Anadoluda çox böyük təxribatlar, terror əməlləri həyata keçirib. Həm də XIX əsrdən başlayaraq Qafqazda, qədim Azərbaycan torpaqlarında, Bakıda, Sumqayıtda, Salyanda, Qubada terror fəaliyyətlərini davam etdiriblər və soyqırımı həyata keçiriblər. Ermənistan 1988-ci ildən başlayan Birinci Qarabağ savaşında, eyni zamanda 28 il davam edən işğal dönəmində və Vətən müharibəsi dövründə çirkin siyasət yürütdü. İkinci Qarabağ müharibəsindən sonra minalanmış ərazilərin xəritəsini verməyərək təbiətə, ekologiyaya, mədəniyyətə, tarixə və Azərbaycanın ərazi bütövlüyünə qarşı törətmiş olduğu cinayətlərin nümunəsini, vandalizmi nümayiş etdirdilər. Şuşadakı qeyd etdiyiniz o yıxılmış bina da erməni vandalizminin tarixdən bəri gələn bir nümunəsidir.\n- Şuşada tarixi Şuşa Bəyannaməsi imzalandı. Bu sənədin əsas hədəfləri və gözləntilər nələrdir?\n- Bu sənəd Türkiyə ilə Azərbaycan arasında 1992-ci ildən etibarən hər sahədə hissə-hissə əldə olunan razılaşmaları - hərb, iqtisadiyyat, tarix, mədəniyyət, media, təhsil sahəsində əldə olunan razılaşmaların hər birini ehtiva edir. Dünyadakı iki yüzdən çox dövlət arasında heç bir iki ölkəyə nəsib olmayan müttəfiqlik anlamında olan anlaşma əldə olunub. Bunun nəticəsi olaraq Bakının təhlükəsizliyinin Ankaradan, Ankaranın təhlükəsizliyinin isə Bakıdan keçdiyi bir daha təsdiq olunur. 2010-cu ildə əldə olunan hərbi sazişdən sonra Şuşada tarixi Bəyannamə imzalandı. Daha sonra Zəngəzur dəhlizi, enerji təhlükəsizliyi, logistika, çatdırılma, müdafiə sənayesində ortaq istehsal, hərbi təhsil və təlim fəaliyyətlərinin davam etdirilməsi, ortaq təhlükəsizlik platformalarında davamlı toplantı keçirilərək təhdidlərin, gözləntilərin ortaq müzakirəsi fürsəti yaradılıb.\n- 1921-ci ildə imzalanan Qars müqaviləsi ilə Naxçıvanın təhlükəsizliyinin qarantı olan Türkiyə 100 il sonra – 2021-ci ildə Şuşa Bəyannaməsi ilə Qarabağın təhlükəsizliyinin qarantı oldu. Bununla Türkiyə ümumilikdə Azərbaycanın təhlükəsizliyinin zəmanətçisinə çevrildi. Bu baxımdan Qarabağın təhlükəsizliyi ilə bağlı hansı addımlar atıla bilər?\n- Qars sazişi Naxçıvanın qarantı olmuşdu, Şuşa Bəyannaməsi Azərbaycanın azad edilən torpaqlarının, Qarabağın Azərbaycan torpağı olduğunu bir daha təsdiq etdi. Eyni zamanda bu, Azərbaycan və Türkiyənin ərazi bütövlüyünün üçüncü ölkələrin həyata keçirəcəyi təcavüzkar fəaliyyətlərə qarşı irəli sürüləcək bir sənəddir.\n- İlk dəfə sənəddə Zəngəzur dəhlizi ifadəsi işlədildi. Bunun tarixi və siyasi əhəmiyyəti nədən ibarətdir?\n- Zəngəzur dəhlizi ilə bağlı proses 10 noyabr sazişi ilə açılması gözlənilən bir situasiyadır. Əgər bu dəhliz açılmazsa, 10 noyabr bəyannaməsində göstərildiyi kimi və Moskvada üç ölkə liderinin üçtərəflı bəyanatında olduğu kimi sülh anlaşmasının olması müzakirə predmeti deyil. Bu səbəbdən də Zəngəzur dəhlizi sülhün olmazsa olmazıdır. Bu məsələ reallaşmazsa, sülh də yoxdur.\n- Rəcəb Tayyib Ərdoğan bildirdi ki, pilotsuz uçuş aparatları ( İHA) burada ciddi işlər gördü və qeyd etdi ki, müdafiə sənayesi sahəsindəki əlaqələrimiz bundan sonra daha fərqli şəkildə inkişaf edəcək. Azərbaycanda PUA istehsal mərkəzinin açılacağı gözləniləndir. Bu, hər iki tərəfə nə qazandıracaq?\n- Artıq Türkiyə və Azərbaycanın ortaq məhsulu olan yeni brendlər yaradılacaq. Bunlar “Bayraktar” silahlı pilotsuz uçuş aparatlarını, ASELSAN-ın rabitə məhsullarını özündə ehtiva edə bilər. Həmçinin Türkiyə və Azərbaycanın ortaq məhsulları artıq dünya bazarına Bakıdakı və ya Azərbaycanda uyğun olan digər yerlərdəki zavodlar vasitəsilə istehsal olunaraq çıxarılacaq. Bu da hər iki ölkənin müdafiə sahəsini daha da gücləndirəcək.\n- Bu Bəyannamə hazırda rus sülhməramlılarının nəzarətində olan rayonlarımızın gələcək aqibətini necə dəyişəcək? Həmin torpaqlardan erməni silahlılarının çıxarılması necə ola bilər?\n- Sülh sazişi imzalandığı zaman bunun uzun müddət davam edəcəyini qeyd etmişik. Çünki bu münaqişədə birdən çox tərəf var. Dolayısı ilə Xocalı, Xankəndi və digər ərazilərdəki erməni silahlı qüvvələrinin çıxarılması, Azərbaycanın ərazi bütövlüyü çərçivəsində və Azərbaycan pasportu ilə məsələnin həll edilməsi üçün bəlkə bir müddət zaman lazım olacaq. Amma nəticədə 10 noyabr sazişi də buna hədəflənib. Şuşada Türkiyə baş konsulluğunun açılması, Türkiyə bayrağının orada dalğalanması, Şuşa Bəyannaməsindəki bütün bəndlər həm rus sülhməramlılarının fəaliyyətini, həm də Türkiyə-Rusiya Birgə Monitorinq Mərkəzində türklərlə rusların bərabər çalışmasını təmin edir. Eyni zamanda bu bəyannamə ilə 10 noyabr razılaşmasında qeyd olunan bəndlərin bir-bir reallaşmasını təmin edəcək.\n- Azərbaycanla Türkiyə arasında hərbi sahədə əməkdaşlıq daha da möhkəmləndirilir. Bu baxımdan gələcəkdə Türkiyəyə silah embarqosu tətbiq olunarsa, Türkiyə Azərbaycan vasitəsilə silah satışını həyata keçirə bilərmi?\n- Bu bərabər ortaq hərbi müdafiə sənaye fəaliyyətlərinin Azərbaycanda həyata keçirilməsi proqram təminatı, süni intellekt, rabitə və silahlı PUA-ların istehsal edilməsi təbii ki, üçüncü ölkələrə çıxarılması baxımından vacibdir. Eyni zamanda Türkiyəyə qarşı tətbiq oluna biləcək silah embarqosu və hansısa digər hallarda Azərbaycanda istehsal olunacaq marka və brendlər çərçivəsində müdafiə sənayesi məhsullarının satışı daha əlçatan olacaq.\n- Şuşaya edilən səfər təkcə siyasi səfər deyildi. Eyni zamanda hər iki ölkənin başçısı ailə üzvləri ilə birlikdə səmimi münasibət nümayiş etdirdi. Orada İlham Əliyev tərəfindən Rəcəb Tayyib Ərdoğana “Zəfər” adlı Qarabağ atı və “Xarıbülbül” kompozisiyası hədiyyə edildi. Bunun simvolik əhəmiyyəti nədir?\n- Şuşanın simvolu Xarıbülbül, Qarabağın simvolu isə Qarabağ atıdır. Tarixdə də liderlər bir-birlərinə müstəqilliklərinin və güclərinin simvolu olaraq hədiyyələr verirdilər. İlham Əliyevin Ərdoğana Şuşanın simvolu olan “Xarıbülbül” kompozisiyasını və Qarabağın simvolu “Zəfər” adlı Qarabağ atını hədiyyə etməsinin xüsusi simvolik əhəmiyyəti var. Bu, onu göstərir ki, Azərbaycanın ərazi bütövlüyü qazandığı zəfərlə təmin olunub və bu hədiyyələr də mövcud reallığın simvoludur.


“Talant Mərkəzi Asiya” yarışması finala yaxınlaşır – Yenicag.Az\nAna Səhifə İdman “Talant Mərkəzi Asiya” yarışması finala yaxınlaşır\nYeni Çağ Media Qrupu – May 29, 2022 - 14:43\nYenicag.az xəbər verir ki,qeyri-adiliyi ilə iştirakçılardan seçilən, virtuoz kamança ifaçısı, soprano səsli Şəbnəm Abdullazadə isə finalın bir addımlığındadır. Yarışmada ölkəmizi layiqincə təmsil edən iştirakçı Drezden Simfonik Orkestrinin solistidir. O, həmçinin bir çox beynəlxalq layihələrin iştirakçısıdır. Şəbnəmin dostu da, sirdaşı da kamançadır. Barmaqların dilə gətirdiyi simlərin səsi ilə möcüzələr yaradan Şəbnəm Abdullazadə Azərbaycan musiqisinin incilərini təbliğ edir.


Kişi üçün tualet suyu Pacific 3248 aşağı qiymətə al 829 руб. internet-mağazada - alıcı rəyləri\nKişi üçün tualet suyu Pacific\nPacific – okean səyahətinə həsr olunan kolleksiyanın ilk ətri. O, özündə duzlu, mineral və günəşli akkordları birləşdirir və sərhədsiz azadlıq atmosferi yaradır, bizə okeanın ürəyini və günəşin hökmran olduğu uzaq sahillərdə hökm sürən rahatlıq gətirən nəşəsini açır.\nƏtrin istiqaməti: dəniz, ağac-sitrus ətri günəşli akkordla.\nDuzlu dəniz suyu damlaları dalğanın zirvəsinə yüksəlişin cəlbedici hissini verir, ilıq, günəşlə isinmiş qızılı qum okeanın təravətləndirici sərinliyi yaşıl tropik ağacların kölgəsində dincəlməyə dəvət edir. Sakit okeanın sahillərində unudulmaz səyahətə yollanın!\nOlfaktor piramida – ətrin akkordlara bölünməsinin professinal adı. Şərti olaraq ətir üç akkorda bölünür,bunlar da ardıcılsəslənir: yuxarı notlar (başlanğıc), orta (ürəyin notları) və aşağı (baza, şleyf). Hərfi tərcümədə olfaktor sözü "iybilmə" mənasını verir. Pacific tualet suyunun olfaktor piramidası:\nBaşlanğıc nötları: dəniz akkordu, berqamot, naringi, palma yarpaqları.\nÜrəyin notları: jasmin, palisanr, siklamen.\nBaza notları: mineral müşk, anbər, sidr, ağac akkordu.\nƏsas notları: dəniz akkordu, palma yarpaqları, mineral müşk.\nQablaşdırılması: 100 ml-lik püksürdücülü şüşədə istehsal edilir.


Azərbaycanın korifey sənətkarı - Mehdi Məmmədov » Hurriyyet.org - Online qəzet\nAzərbaycanın korifey sənətkarı - Mehdi Məmmədov\nİki gün əvvəl - yanvarın 28-də Azərbaycanın görkəmli teatr rejissoru, aktyoru və pedaqoqu, SSRİ Xalq Artisti, sənətşünaslıq doktoru, professor Mehdi Əsədulla oğlu Məmmədovun anım günü idi. Mehdi Məmmədov kim olub?\n1918-ci il may ayının 22-də Şuşada doğulsa da, məktəb təhsilini Bakıda alıb. Yeddinci sinifdən Bakı Türk Işçi Teatrının tamaşalarında kütləvi səhnələrə çıxan Mehdi Məmmədov Bakı Teatr Məktəbini bitirərək Moskvada ali rejissor təhsili almağa gedib.\n"Dedilər ki, "Biz sənə göstərərik, Allah var, ya yox!"\nMehdi Məmmədov 1985-ci il yanvar ayının 8-də qəflətən vəfat edib. Bakıda Fəxri xiyabanda dəfn olunub. Məmmədov aktrisa Barat Şəkinskayanın həyat yoldaşı olub və aktyor Elçin Məmmədovun atasıdır. Mehdi Məmmədov həmçinin aktrisa Şəfiqə Məmmədovanın həyat yoldaşı olub.\n«Dəli yığıncağı» - dünya səhnəsinə çıxarmağa ən çox layiq bildiyi əsəri\nMüsahibələrinin birində Mehdi Məmmədov etiraf etmişdi ki, quruluş verdiyi səhnə əsərləri arasında dünya səhnəsinə çıxarmağa ən çox layiq bildiyi məhz «Dəli yığıncağı»dır.\nM.Məmmədov: «Bədii bütövlüyünə, müasir fikir dərinliyinə görə «Dəli yığıncağı»nı daha üstün hesab edirəm».\nMehdi Məmmədovda bütün böyük şəxsiyyətlərə xas olan iddia və bu iddianın arxasında qaya kimi durmaq bacarığı hələ yeniyetmə çağlarından özünü göstərməyə başlamışdı.\nÜmumilikdə 60 səhnə əsərinə bir-birindən mükəmməl quruluş verən Mehdi Məmmədov dönə-dönə qeyd edib ki, bədii əsərlə daxili aləmi arasında tam yaxınlıq duymayana qədər məşqlərə başlamır. Ciddi-cəhdlə diqqət ayırdığı daha bir cəhət isə gələcək tamaşanın forması idi. Mehdi Məmmədova görə, bədii forma bədii məzmun qədər önəmlidir. Başqa sözlə, rejissor təqdim edəcəyi tamaşanın bədii formasını bütün görünən və görünməyən incəlikləri ilə təsəvvür etmirsə, onun məşq etməsi bir az qəribədir.\nMehdi Məmmədov ömrünün sonuna qədər pedaqoji fəaliyyətlə məşğul olub. M.Əliyev adına İncəsənət İnstitutunda (indiki Mədəniyyət və İncəsənət Universiteti) çalışmaqla yanaşı, Azərbaycan Dövlət Universititetində (indiki Bakı Dövlət Universiteti) etika və estetikadan dərs deyib.\nMehdi Məmmədovun Hökumə Qurbanovaya həsr etdiyi «Onun sənət ulduzu» araşdırma və müşahidələr toplusu aktyorluq sənəti və aktyor şəxsiyyəti haqqında ən yaxşı kitablardan biridir. Rejissorun «Azərbaycan dramaturgiyasının estetik problemləri» adlı doktorluq dissertasiyası sənətşünaslıq elmində ən dəyərli tədqiqatlardandır.\nTeatr tariximizdə fəlsəfi-psixoloji üslubun ustadı olan Mehdi Məmmədov bu barədə deyib: «İnsan, ümumiyyətlə, fəlsəfəyə meyllidir. Fəlsəfə həyatın dərin idrakıdır. Rejissor ciddi düşünürsə, elə o da filosofdur. Ancaq mən heç vaxt qarşıma filosof kimi görünmək məqsədi qoymamışam. Fəlsəfəyə meyl özümdən asılı deyil».


ABŞ Səfirliyi amerikalı idman elçilərinin Azərbaycana səfərini maliyyələşdirir » Güzgü Press | Güzgü qəzeti\nguzgupress.com » İdman » ABŞ Səfirliyi amerikalı idman elçilərinin Azərbaycana səfərini maliyyələşdirir\nTarix : 19-06-2019, 11:02 Bölmə :İdman Rəylər : 0\nAmerika Birləşmiş Ştatlarının Azərbaycan Respublikasındakı Səfirliyi 2019-cu il iyun ayının 16-dan 24-dək Amerika Basketbol İdman elçiləri Kreyq Eşerik və Çini Nvaqbonun Azərbaycana səfərini maliyyələşdirməkdən böyük məmnunluq duyur.\nMəlumatda bildirilir ki, bu səfər Azərbaycan Basketbol Federasiyası, Gənclər və İdman Nazirliyi və Təhsil Nazirliyi ilə birgə Bakıdan kənarda yaşayan 250 gəncin faydalanmasında böyük rol oynayan 12 regional basketbol liqasını inkişaf etdirmək üçün səfirliyin təşkil etdiyi davamlı proqramın bir hissəsidir.\n2017-ci ilin avqust ayında Azərbaycanın 12 bölgəsindən 14 basketbol məşqçisi ABŞ Dövlət Departamentinin İdman Diplomatiyası Proqramı tərəfindən dəstəklənən basketbol idmanı elçiləri proqramı çərçivəsində iki həftəlik Amerikaya səfər etdilər. ABŞ-da olduqları müddət ərzində məşqçilər uşaqlara öz vaxtlarını əyləncəli keçirtməkdə köməklik göstərmək, gənclərin ekstremizmə qarşı mübarizəsi, qadınların səlahiyyətlərini gücləndirilməsi, münaqişələrin qarşısının alınması, sosial inteqrasiyanın inkişaf etdirilməsi və bu kimi cəmiyyət üzləşdiyi müxtəlif məsələlərinin həll etməsi üçün idmandan səmərəli bir vasitə olaraq istifadə edildiyi haqqında daha ətraflı məlumat əldə ediblər.\nAzərbaycanda olduqları müddət ərzində amerikalı məşqçilər bədən tərbiyəsi müəllimləri üçün Gəncədə uğurlu karyeraya aparan liderlik bacarıqlarına idmanın necə kömək etməsi haqqında 40-50 dəqiqəlik seminar keçiriblər. Onlar, eləcə də 40-50 gənc və onların məşqçiləri üçün Göygöl Olimpiya Stadionunda oyun təşkil ediblər.\nNümayəndələr, həmçinin 21-23 iyun tarixlərində Azərbaycan Dövlət Bədən Tərbiyəsi və İdman Akademiyasında 110 gəncin istirakı ilə 3 günlük Gənclərin Həmrəylik Basketbol Turnirinə qatılacaqlar. Yarışların keçiriləcəyi müddət ərzində məşqçilər gənc iştirakçılarla liderliyin vacibliyi, müxtəlifliyə hörmət haqqında söhbət edib onlara öz basketbol bacarıqlarının inkişaf etdirmələrinə dair köməklik göstərəcəklər.\nQeyd edilir ki, Çini Nvaqbo və professor Eşerik həm öz həyatlarını, həm də karyeralarını basketbola və məşqçiliyə həsr ediblər.\nÇini Nvaqbo basketbol karyerasını Merilend ştatının Lenhem bölgəsində yerləşən Duval orta məktəbində başlamış və daha sonra öz karyerasını Biologiya üzrə bakalavr təhsili aldığı Sirakuz universitetində davam etdirmişdir. Sirakuz universitetindən məzun olduqdan sonrakı 11 il ərzində xanım Çini İspaniya, Çili, Braziliya, Polşa, Portuqaliya və İsrail kimi müxtəlif ölkələrdə peşəkar basketbol ilə məşğul olmuşdur. O, 4 dəfə “Ən Dəyərli Oyunçu” adını qazanmaqla yanaşı, 2006-cı il Dünya Çempionatında iştirak edərək valideyninin doğma ölkəsi olan Nigeriyanı təmsil etmişdir. Bu yaxınlarda xanım Nvaqbo Milli Basketbol Assosiasiyası (MBA) ilə birlikdə Çində, MBA-ın əsaslı basketbol proqramını daha yaxşı inkişaf etdirməklə məşğul olmuşdur. Bir məşqçi və təlimçi olaraq xanım Nvaqbo, yeni başlayanlardan yüksək səviyyəli mütəxəssislərə qədər çoxlu sayda idmançıya təlim keçmişdir.\nProfessor Kreyq Eşerik, Georgetown universitetində maliyyə üzrə bakalavr təhsili aldığı müddət ərzində basketbol ilə də məşğul olmuşdur. O, Georgetown universitetinin Hüquq Mərkəzində iki il müddətində basketbol məşqcisinin köməkçisi işləyib. Hüquq fakültəsindən məzun olduqdan sonra professor Eşerik, kişi basketbol komandası üçün Georgetown universitetində tam ştatlı köməkçi məşqçi olaraq 17 il fəaliyyətini davam etdirdikdən sonra o, 1988-ci ildə Seul Olimpiadasında bürünc medal qazanan ABŞ-ın Olimpiya komandasının basketbol məşqçisinin kəməkçisi kimi çalışıb. 1999-cu ildə Corctaun Universitetində basketbol üzrə baş məşqçisi olmuş və komandaya 103 qələbə qazandırmışdır. Professor Eşerik idman yayımında çalışmış və idmanda media əlaqələri, idman idarəçiliyinin əsasları və məşqçilik sənəti və elmləri üzrə bir sıra dərsliklər yazmışdır. Hal-hazırda o, Corc Meyson Universitetində idman idarəçiliyi üzrə dosent vəzifəsində işləyir.\nBağlanan 11 bankın əmanətçilərinə 728,3 mln. ...\nMəleykə Abbaszadə: Biz Azərbaycanda dövlət ...\nMəmurun qətli üçün killer tutan Günel: “İntim ...\n"Qarabağ" bu gün Avropa Liqasının rekordçusu ilə ...


Məhkəmə vəkili də, tərəfləri də cərimələyə biləcək - Meydan.TV\nArticle was updated on : 9 July 2021\nMəhkəməyə dəfələrlə əsassız vəsatət, şikayət verən vəkili və tərəfləri 500 manatadək cərimələmək hüququ nəzərdə tutan qanun layihəsi Milli Məclisin iyulun 9-da keçirilən iclasında III oxunuşda təsdiq edilib.\nMülki Prosessual Məcəlləyə təklif edilən yeni - 174.5-ci maddəyə əsasən, məhkəmə işə düzgün və tezliklə baxılmasına və onun həll edilməsinə aşkar surətdə maneçilik törədən, o cümlədən dəfələrlə açıq-aşkar əsassız vəsatət və ya şikayətlər verən işdə iştirak edən şəxsləri, onların nümayəndələrini və ya vəkillərini 500 manatadək cərimə edə bilər.\nCərimənin məbləği məhkəmə tərəfindən konkret hallar nəzərə alınmaqla ağlabatan miqdarda müəyyən edilməlidir.\nQanun layihəsi I oxunuşda aşağıdakı variantda təklif edilmişdi:\n“Məhkəmə açıq-aşkar əsassız vəsatət və şikayətlər verən, yaxud işə düzgün və tezliklə baxılmasına və onun həll edilməsinə aşkar surətdə maneçilik törədən tərəfi, onun nümayəndəsini və ya vəkilini 500 manatadək cərimə edə bilər”.\nVəkilin vəsatət və şikayət verməyə görə cərimələnməsini nəzərdə tutan bu dəyişikliyə vəkillər və hüquqşünaslarla yanaşı ictimaiyyət nümayəndələri tərəfindən də çoxsaylı etirazlar bildirildi.\nII oxunuşda layhənin mətni yuxarıda qeyd edilən formada dəyişdirildi.\nMülki-prosessual qanunvericiliyə ümumilikdə 60-dək dəyişiklik nəzərdə tutulub.\nƏsas dəyişikliklər yazılı icraat institutunun tətbiqi, məhkəməyə hazırlıq institutunun gücləndirilməsi, elektron məhkəmə sisteminin tətbiqi, müvəqqəti təminat tədbirlərinin görülməsi, icrada dönüş institutunun yaradılması ilə əlaqədardır.\nBundan başqa, məhkəməyə sübutların təqdim edilməməsinə görə intizamlandırıcı tədbir olaraq tətbiq olunan 50 manat cərimənin məbləğinin 2000 manatadək artırılması təklif olunur. Bundan başqa, dəyişikliklərdə bəzi prosessual müddətlərin azaldılması, bəzilərinin isə artırılması nəzərdə tutulur. Layihədə kasasiya şikayətlərinin hədləri də dəyişdirilir. Vahid məhkəmə sisteminin təmin edilməsi baxımından bu həddin 2000 manatdan 5000 manata qaldırılması nəzərdə tutulur.


Blog - Moodbana ✔\nYuma Geli / Sabun\nMəqalələr » Blog\nAşağıdakılar qış mövsümünə görə ən yaxşı şərf-şal seçimlərindən bəziləridir. https://www.moodbana.com/arama/%C5%9E%C9%99rf/1 Çox xərcləmək istəmirsinizsə, ancaq dəbli görünmək istəyirsinizsə, sizə təqdim edilən şərf-şal seçimlərindən biri ehtiyaclarını\nQarderobunuzu canlandırmaq üçün ən yaxşı yolları kəşf edin. Düzgün görünüş əldə etməyə kömək edəcək məsləhətlər burada! https://www.moodbana.com/sweatshirt Sweatshirt ilə cool görünüş əldə edin.Bunun üçün sadəcə moodbana.com saytında alış-verişə başl\nDüzgün ətək seçimi\nDoğru ətək tapmağa çalışırsınız? Doğru ətək tapmaq üçün hansı saytlara baxırsız? Satın almadan əvvəl nə bilməlisiniz? İstənilən üslüb üçün mükəmməl ətək seçin! https://www.moodbana.com/arama/%C6%8Ft%C9%99k/1 Uzunluq, material digər modeldə ətək s\nDüzgün yataq dəsti ilə müasir yataq otağı yaradın və məkanınıza müasir üslub hissi gətirin. Sizin üçün mükəmməl yataq dəstləri moodbana.com da. https://www.moodbana.com/cehizlik-\nHansı gödəkçə sizə və tərzinizə uyğun olduğunu öyrənin ki, onu həmişə geyinməkdən həzz alasınız! Kişilər gödəkçə ilə cool görünə bilər, sizə uyğun olanı tapmaq vacibdir. Moodbana.com da həm müxtəlif zövqlər,üslublar,həmdə sərfəli seçimlər var. https:/\nGündəlik idman ayaqqabısı rahat və keyfiyyətli sadəcə Moodbana.com saytından əldə edə bilərsiz. Gündəlik istifadə üçün idman ayaqqabısını aşağıdakı linkə daxil olaraq seşə bilərsiniz. https://www.moodbana.com/sport-ayaqqabi\nKombininizi tamamlamaq üçün,aksesuar istifadə edərək daha gözəl görünə bilərsiniz.Sizə ən gözəl aksesuarların adresini deyirik: https://www.moodbana.com/bijuteri\nCins şalvarların tarixi çoxda qədim deyil. 18-ci əsrdə Cins şalvarlar fəhlələr üçün tikilməyə başaladı. Bəs niyə fəhlələrə cins şalvar verirdilər.\nPapaq seçimi etməkdə çətinlik çəkirsiz?\nDəbdə olan,gözəl papaqları haradan ala bilərəm təbii ki, Moodbana.com Sizin üçün düzgün papaq seçmlərini təqdim edirik, keyfiyyətli papaqlarla qarşınızdayıq Geniş seçim imkanı,həm keyfiyyətli,həm də büdcənizə uyğun qiymətlərə. Hər gün yenilənən kateqor\nDüzgün palto seçimi\nPalto qış günlərinin olmazsa olmazıdır Hamımızın müxtəlif bədən tipləri var, ona görə də düzgün palto tapmaqda onlayn alış-veriş olduqca riskli ola bilər ama moodbana.com bu riski aradan qaldırır sifariş edirsiz biz pulsuz sizin ünvanınıza çatdırılma edi\nKarqo Və Daşıma Məlumatları\nCopyright © 2021 . Bütün hüquqlar qorunur. İstifadə şərtlərimizə və məxfilik bildirişinə baxın.


Orucun uzunömürlülüyə ŞOK TƏSİRİ – Yenicag.Az\nAna Səhifə Sağlamlıq Orucun uzunömürlülüyə ŞOK TƏSİRİ\nYeni Çağ Media Qrupu – May 13, 2019 - 17:46\nYenicag.az xəbər verir ki, bu barədə kök hüceyrə və oynaq müalicəsi üzrə türkiyəli mütəxəssis Yüksəl Büküşoğlu məlumat verib.\n“Zaman keçdikcə kök hüceyrələrin funksiyası zəifləməyə başlayır. Oksidativ stress, xroniki iltihablanma və DNT zədələnməsi kök hüceyrə funksiyalarına mənfi təsir edərək, toxuma və orqanların özlərini bərpa etmə, yaxşılaşdırma qabiliyyətlərinin pozulmasına səbəb olur. Qısası, qocalma prosesinin yetkin kök hüceyrə funksiyalarında azalma ilə əlaqəli olduğunu deyə bilərik.\nMütəxəssis bildirib ki, müəyyən fasilələrlə oruc tutmaq, mütəmadi olaraq idmanla məşğul olmaq, siqaret və spritli içki kimi məhsullardan uzaq durmaq və faydalı məhsullarla qidalanmaq yetkin kök hüceyrə funksiyalarını bərpa edir və onların qocalmasının qarşısını alır. Həkim sonda onu əlavə edib ki, uzun həyatın sirri bədəndəki yetkin kök hüceyrələrin canlı və sağlam saxlamaqdır. Fasiləli oruc isə kök hüceyrələrin sağlam qalmasına birbaşa təsir göstərir./Publika/


Tarix: 11-05-2014, 07:00\nŞərhlər: Baxılıb: 5121\nB12 viatmini gözlərin və dərinin sağlamlığı üçün vacibdir. Onun mövcudluğu qidanın orqanizm tərəfindən yaxşı həzm olunması üçün də lazımdır. Bu vitamin süddə, ət məhsullarında (qaraciyər, ürək və böyrəkdə), kələmdə, yumurtada, mayada və kahıda olur. Sutka ərzində 2 milliqram B12 vitamini qəbul etmək lazımdır. C vitamini orqanizmin infeksion xəstəliklərə qarşı mübarizə gücünü və immuniteti artırır, skorbutdan (diş ətinin xəstəliyi) müdafiə edir. Bu vitaminə ən çox meyvə, tərəvəz və giləmeyvələrdə - kələm, kartof, pomidor, soğan, qırmızı bibər, kahı, alma, qara qarağat, itburnu, limon, portağal və başqalarında rast gəlinir. C vitamininin gündəlik norması 50 milliqramdır.\nHər bir insan üçün lazım olan gündəlik kalorinin miqdarı orqanizmin "daşıdığı yükdən" asılıdır. Əqli işlə məşğul olan insanlara gündə 3000, mexaniki fiziki işlə məşğul olanlara 3500, ağır fiziki əməklə məşğul olanlara 5000, idmançılara isə 6500-7000 kalori lazımdır. Ailə üçün nəzərdə tutulan menyuda bu maddələrin hər birinin zəruri miqdarda olmasına diqqət yetirmək lazımdır. Kənardan çətin görünən bu iş əslində çox asandır. İstifadə etdiyimiz bütün qablaşdırılmış məhsulların üzərində onların kalori dəyəri və tərkibi qeyd olunur. Açıq şəkildə aldığımız məhsulları isə xörəyə vitamin tərkibinə əsasən daxil etmək olar. Əvvəllər bir az vaxtınızı alacaq bu iş, tezliklə adət halına keçəcək və siz məhsulların üzərinə baxmadan belə onların qidalılıq dəyərini biləcəksiniz. loading... 20


Paul İohann Anselm Ritter fon Feyerbax — Vikipediya\nPaul İohann Anselm Ritter fon Feyerbax\nPaul İohann Anselm Ritter fon Feyerbax (Tam adı: alm. Paul Johann Anselm Ritter von Feuerbach; 14 noyabr 1775(1775-11-14)[…], Hainichen, Thuringia[d], Türingiya – 29 may 1833(1833-05-29)[…], Frankfurt-Mayn) — Almaniya hüquqşünası. Əsas nailiyyəti işgəncənin ləğvinə gətirib çıxaran Bavariya Cəza Məcəlləsi ilə bağlı apardığı islahat olmuşdur. Bu da öz növbəsində digər bir çox dövlət üçün model məcəllə rolunu oynamışdır. Feyerbax, həmçinin Kaspar Hauzer haqqında apardığı araşdırma ilə tanınır.\nalm. Paul Johann Anselm von Feuerbach\n14 noyabr 1775(1775-11-14)[…]\nHainichen, Thuringia[d], Saale-Holzland-Kreis[d], Türingiya, Müqəddəs Roma İmperiyası\n29 may 1833(1833-05-29)[…] (57 yaşında)\nKarl Vilhelm Feyerbax\nhüquqşünas, filosof, universitet müəllimi[d], hakim\nFeyerbax Yena yaxınlığındakı Haynixendə anadan olub. O doğulduqdan qısa müddət sonra ailəsi Frankfurt-Mayn şəhərinə köçür və Feyerbax ilk təhsilini bu şəhərdə alır. On altı yaşnda ikən evi tərk edib Yenaya qayıdır və buradakı əlaqələrindən istifadə edərək universitetdə təhsilini davam etdirir. Yoxsulluq içində yaşamasına və səhhətinin zəif olmasına baxmayaraq, özünü sürətlə inkişaf etdirir. Karl Leonhard Reynhold və Qotlib Hufelendin mühazirələrində iştirak edir və tezliklə daha elmi məzmunda olan məqalələr dərc etdirir.\n1795-ci ildə fəlsəfə doktoru elmi dərəcəsi alır və elə həmin il, olduqca az pulunun olmasına baxmayaraq, ailə həyatı qurur. Elmi dərəcə alması elə bir addım idi ki, onu ən sevdiyi elmlərdən – fəlsəfə və tarix tədqiqatlarından uzaqlaşdırıb hüquq fəlsəfəsi və tarixini araşdırmağa məcbur etməklə, özü istəməsə belə onun üçün daha perspektivli yol açan uğura və şöhrətə aparırdı.\n23 yaşında Tomas Hobbsun ictimai güc nəzəriyyəsini sərt şəkildə tənqid etməklə ön plana çıxır. Tezliklə cinayət mühakiməsi ilə bağlı mühazirələrində məşhur nəzəriyyəsini ortaya qoyur: bu da ədalət mühakiməsinin həyata keçirilməsi zamanı hakimlərin qərar qəbul etmə səlahiyyətlərinin cəza məcəlləsi ilə məhdudlaşdırılmasını ehtiva edirdi. Yeni doktrina Feyerbaxın nəzəriyyəsini dəstəkləyən Riqoristlər partiyasının yaranmasına səbəb oldu. Hüququn məşhur prinsiplərindən biri olan Nulla poena sine legenin yaradıcısıdır: "Cinayət qanunu mövcud olmadığı zaman törədilən əməl cinayət hesab edilmir və buna görə də cəzalandırılmır".\n1801-ci ildə əmək haqqı almadan Yena Universitetinin professoru kimi fəaliyyətə başlayır. Növbəti il Kil şəhərində universitetə rəhbərlik edir və 2 il ərzində bu vəzifəni icra edir.\nOnun əsas fəaliyyəti Bavariya Cəza Məcəlləsini tərtib etmək idi. 1804-cü ildə Kil Universitetindən Landshut Universitetinə keçir. Lakin Bavariya Cəza Məcəlləsinin hazırlanması ilə əlaqədar kral I Maksimiliandan göstəriş alan Feyerbax 1805-ci ildə Münhenə köçür və burada Ədliyyə Nazirliyində ona yüksək vəzifə, 1808-ci ildə isə yüksək rütbə verilir. Bavariya cəza qanunvericiliyində praktiki islahatlar məhz onun təsiri altında 1806-cı ildə işgəncənin qadağan edilməsi ilə başlandı.\nƏdliyyə Nazirliyində olarkən Bavariya məhkəmələrinin verdiyi ölüm cəzalarının kral əfvetməsinə təqdim edilməsi məqsədilə qiymətləndirməsini aparan Feyerbax daha sonra hüquqi cəhətdən xüsusi əhəmiyyət kəsb edən 1808/11-ci illərin məhkəmə işlərini Merkwürdige Criminalfälledə dərc etdirir. Fransa hüquqşünası Qayot de Pitavalın məşhur "Causes Célèbres"i tərzində tərtib edilmiş, cinayət işlərindən ibarət bu hüquqi kitabça ilə Feyerbax cinayət işlərinə baxan hakimlər, təhqiqatçılar və digər əlaqədar şəxslər üçün müasir cinayət psixologiyasını ("Seelenkunde") formalaşdırmaq niyyətində idi.\nVaxt keçdikcə onun işi sadəcə uydurma sensasiyalı cinayətlərin ədəbi məcmuəsi kimi yanlış təfsir edilmiş və bir çox məhkəmə işləri mənasız populyar cinayət hekayələri kimi redaktə edilmiş və nəşr edilmişdir. Bununla belə Gerold Şmit araşdırmaları nəticəsində Feyerbaxın real məkanlarda və real şəxslərin iştirakı ilə baş verən real tarixi hadisələri tədqiq etdiyini və buna görə də əsərinin Bavariyanın yerli və sosial tarixi, mentaliteti üçün zəngin tarixi qaynaq olduğunu aşkar etmişdi.\n1811-ci ildə Betrachtungen über das Geschworenengericht məqaləsində jüri (münsiflər məhkəməsi) tərəfindən həyata keçirilən ədalət mühakiməsini tənqid edən Feyerbax jürinin verdiyi qərarın cinayətin hüquqi sübutuna adekvat olmadığını iddia edirdi. Bu mövzu ətrafında mübahisələr yaranmış və müəllifin fikirləri sonradan müəyyən mənada dəyişikliyə məruz qalmışdı.\nBavariya Cəza Məcəlləsi üzərində gördüyü işlərin nəticəsi 1813-cü ildə rəsmi olaraq qəbul edildi. Feyerbaxın mütərəqqi baxışlarının təcəssümü olan bu Məcəllənin təsiri olduqca böyük idi. Məcəllə ilk növbədə Vürtemberq və Saksen-Veymarda yeni məcəllələr üçün baza rolunu oynamışdı; bütövlükdə Böyük Oldenburq knyazlığında qəbul edilmişdi; və kralın əmri ilə isveç dilinə tərcümə olunmuşdu. İsveçrə kantonlarının bir çoxu buna müvafiq olaraq öz məcəllələrində dəyişiklik etmişdilər.\nFeyerbax həmçinin Napoleon Məcəlləsi əsasında Bavariya mülki məcəlləsini tərtib etməyi öhdəsinə götürmüşdü. Sonralar bu məsələyə diqqət ayrılmamış və Maksimilian Məcəlləsi əsas kimi götürülmüşdü. Lakin layihə heç zaman qanun qüvvəsi almamışdı.\n1813-1814-cü illərdə VI Koalisiya müharibəsi zamanı Feyerbax özünü alovlu vətənpərvər kimi göstərir və bir neçə siyasi broşür dərc etdirir. 1814-cü ildə Bamberqdə apelyasiya məhkəməsinin ikinci sədri təyin edilir, üç il sonra isə Ansbaxda apelyasiya məhkəməsinin birinci sədri olur. 1821-ci ildə hökumət tərəfindən Fransa, Belçika və Reyn əyalətlərinə onların məhkəmə qurumlarını araşdırmaq məqsədi ilə göndərilir. Bu səfərin bəhrəsi olaraq Betrachtungen über Öffentlichkeit und Mündigkeit der Gerechtigkeitspflege (1821) və Über die Gerichtsverfassung und das gerichtliche Verfahren Frankreichs (1825) adlı traktatlarını dərc etmişdir. Burada o, qeyd-şərtsiz bütün məhkəmə proseslərinin açıq keçirilməsini müdafiə edirdi.\nÖmrünün son illərində Feyerbax başına gələn hadisələrlə Avropada diqqətləri üzərinə cəmləyən Kaspar Hauzer haqqında araşdırma aparmışdı. Öz təsdiqini tapmış faktların tənqidi xülasəsini ilk olaraq Kaspar Hauser, ein Beispiel eines Verbrechens am Seelenleben (1832) adı altında nəşr etdirən məhz Feyerbax olmuşdur.\nFeyerbax 29 may 1833-cü ildə Frankfurtda vəfat edir. Onun ölüm səbəbləri və ölüm şəraiti ilə bağlı mübahisələr aparılır: həm ailəsi, həm də ölümündən qısa müddət əvvəl Feyerbaxın özü belə güman edirdi ki, Kaspar Hauzer barədə apardığı tədqiqat işinə və onu müdafiə etdiyinə görə onu zəhərləmişdilər. Feyerbaxın ölümündən sonra elə həmin il Hauzerin özü şübhəli şəraitdə həyatını itirmişdi.\nHauzerin beş oğlu, üç qızı var: Yozef Anzelm Feyerbax (1798–1851), Karl Vilhelm Feyerbax (1800–1834), Eduard Ogüst Feyerbax (1803-1843), Lüdviq Andreas Feyerbax (1804–1872), Heynrix Friedrich Feyerbax (1806–1880), Rebekka Maqdalena (1808–1891), Leonor Feyerbax (1809-1885) və Eliz Feyerbax (1813–1883).\n↑ 1 2 Almaniya Milli Kitabxanası, Berlin Dövlət Kitabxanası, Bavariya Dövlət Kitabxanası və b. Record #118532766 // Ümumi tənzimləmə nəzarəti (GND) — 2012—2016.\n↑ LTO. "Zum Todestag von Johann Paul Anselm Ritter von Feuerbach: Der Kriminalpsychologe, der den Fall Kaspar Hauser nicht überlebte". Legal Tribune Online (alman). İstifadə tarixi: 2019-08-15.\nMənbə — "https://az.wikipedia.org/w/index.php?title=Paul_İohann_Anselm_Ritter_fon_Feyerbax&oldid=5077236"\nLast edited on 10 mart 2020, at 16:09


Eldar Qocayev: “Bugünkü normativ hüquqi aktlarla belə yenə də süni qiymət artımının qarşısını almaq olar” Vahid Əhmədov: “Rəqabət Məcəlləsi inhisarçılığın, süni qiymət artımının qarşısı almaqda köməklik edir”\nManatın devalvasiyasından sonra bir sıra satış mərkəzlərində qiymətlərin süni olaraq artırılması hallarına rast gəlindi və müvafiq rəsmi strukturlar tərəfindən buna qarşı mübarizə də sərtləşdirildi. Nəticə etibarı ilə xeyli sayda satış mərkəzlərində, əsasən də marketlərdə süni qiymət artımının qarşısı alındı. Məhz belə bir zamanda çoxdandır müzakirə predmeti olan Rəqabət Məcəlləsinin qəbulu məsələsi də yenidən aktuallıq qazanır.\nSözügedən məcəllə parlamentdə iki oxunuşdan keçsə də, əsas, yəni, son oxunuşa hələ çıxarılmayıb. Bu isə hər dəfə müxtəlif səbəblərlə izah olunur. Amma hələ də müvafiq layihənin üçüncü oxunuş üçün nə vaxt müzakirəyə çıxarılacağı bəlli deyil. Rəqabət Məcələsinin süni qiymət artımı kimi problemin həllində əsaslı rol oyanacağına isə mütəxəssislər fərqli prizmadan yanaşır.\nRəqabət qanunvericiliyi üzrə mütəxəssis Eldar Qocayev ilk olaraq onu bildirdi ki, süni qiymət artımını bu istəkdə olan insan edə bilər: "Yəni, monopol mövqedə olmayan şirkət bazarda süni qiymət artımını yarada bilməz. Etsə də, böyük həcmə malik ola bilməz ki, ölkə səviyyəsində təsir göstərsin. Definitiv olaraq bazar iqtisadiyyatı istisna hallardan başqa, süni qiymət artımını qəbul etmir. Şirkətin bazarda payı 35%-dən çox deyilsə, onu qeyri-qanuni hərəkətdən başqa heç nədə günahlandırmaq olmaz. Bazarda payı 35%-dən aşağı olan şirkət istənilən qiyməti tətbiq edə bilər. Standandartlar çərçivəsindən aşağı olmadan istənilən keyfiyyətdə məhsul buraxması qanunidir. Buna görə heç kəs həmin şirkətdən irad tuta bilməz. Çünki, sahibkarlığın mahiyyətində və tərifində göstərilib ki, sahibkarlıq gəlir əldə etmək məqsədi ilə öz riskinə əsaslanan fəaliyyət növüdür. Yalnız qiyməti dövlət tərəfindən tənzimlənən məhsullardan başqa, digər məhsulların satışı taktikası ilə bağlı heç kəs irad tuta bilməz. Əgər şirkətin bazarda payı 35%-i aşmış olarsa, qiymətlərlə bağlı ondan irad tutmaq olar. Heç bu da birənalı deyil. Çünki, şirkət qiymət artırmını əsaslandıra bilər".\nHüquqşünasın fikrincə, bu dəqiqə Rəqabət Məcəlləsinin qəbul olunub-olunmamasının süni qiymət artımı ilə mübarizə məsələsinə aidiyyatı yoxdur: "Yalnız o halda təsir edə bilər ki, məcəllə qəbul olunduqdan sonra hər kəs ona ciddi riayət etsin. Həm də yeni qəbul ediləcək məcəllə mahiyyət etibarı ilə mövcud 3 qanundan ("Antiinhisar haqqında", "Təbii inhisar haqqında" və "Haqsız rəqabət haqqında") heç nə ilə fərqlənmir ki, ölkədə rəqabət mühiti dəyişsin. Ona görə də Rəqabət Məcəlləsini indiki vəziyyətdə qəbul etmək özü-özünü aldatmaq və təkrarçılıqdır. Qeyri-adi müddəalar yoxdur. Yəni, bugünkü normativ hüquqi aktlarla belə yenə də süni qiymət artımının qarşısını almaq olar. Problem qanunvercilikdə yox, onun icra edilməsindədir".\nEkspertin fikrincə, məcəllənin qəbulunun gecikməsinin bir sıra səbəbləri var: "İlk növbədə rəqabət qanunverciliyi öz-özülüyündə bir hüquqi sənəd kimi çətin qanunvercilikdir. Gecikmənin bir səbəbi odur ki, keçmiş SSRİ–nin digər ölkələri kimi Azərbaycanın da rəqabətlə bağlı təcrübəsi azdır. Digər məsələ, təcrübənin və bilginin olmaması məsələsidir. Hətta akademik səviyyədə bu məsələləri bilən adamların sayı çox azdır. Digər tərəfdən, rəqabət qanunverciliyi ölkənin bazisinə təsir edən məsələdir. Bu, yalnız iqtisadi, hüquqi hadisə deyil. Bu, həm də siyasi və dərin sosial nəticələr doğuran məsələdir. Ona görə də hansısa digər məcəllələr kimi asanlıqla qəbul oluna bilmir".\nAncaq Parlamentin İqtisadi siyasət komitəsinin üzvü Vahid Əhmədov isə hesab edir ki, süni qiymət artımının qarşısını almaq üçün üçün ən yaxşı variant Rəqabət Məcəlləsinin qəbuludur: "Rəqabət Məcəlləsi qəbul edilsə, ümumilikdə bazar iqtisadiyyatında mühüm irəliləyişlər olacaq. Düzdür, demokratik dövlət quruluşunda bazarı stabilləşdirmək asan məsələ deyil. Lakin Rəqabət Məcəlləsi inhisarçılığın, süni qiymət artımının qarşısı almaqda köməklik edir".


fast and furious 7 sözaltı sözlük\n1. film həmişəki kimi fantaziyada sərhəd tanımır.\naxırı biraz acıqlı idi ama paul reyizi öldürməmələri həm yaxşı oldu həm pis. filmin axrına kimi hər səhnədə gözlədim ki öləcək ölmədi. jason statham reyiz də həmişəki kimi iki yavərilə xarizma paylıyırdı. bu arada azərbaycandan başlayıb ərəbistanda davam edib amerikada bitirdilər filmi. ölkənin amkdular millət.\nedit: hansı ağıllı moderator filmin adını dəyişdirməyi düşünübsə səhv edib. filmin adı 'furious 7'dir "fast and furious 7" yox.\n(bax: qaş düzəldəcəm deyə göz çıxartmaq)\n(bax: sən helə eliyirsən yaxşı eliyirsən, ama düz eləmirsən)\nedit2: Paul walker'ı filmin yarısından sonra qardaşı oynayıb. Üzünü isə komputerdən yayınlıyıblar qısacası. yaşıl maska zadıynan.\n04.04.2015 22:45, sierra\n2. ayın 9u Nizami kinoteatrında izləməyi planladığım serisini pozmayan aksiyon cəhətdən bol olan bir film\n05.04.2015 01:35, nobodyisperfect\n3. (bax: furious 7)\nbugün izlədiyim filmdir. həyəcan , aksiyon yüksək səviyədə olmağı bir yana Azərbaycanda çəkilməsi sözün əsl mənasında məni şaşırtdı. çəkilməsə belə məkanın adını azərbaycan yazmağı da bəsdi bizim üçün.\n05.04.2015 04:22, qurbanov\n4. indicə izləyib bitirdim.çoxda zövq vermədi mənə sözün açığı.filmə baxıb paul walkerin ölmədiyini düşünən insanlar var.adamı 4 düblyor canlandırıb,filmin son səhnəsinidə ona həsr ediblər.\n05.04.2015 19:28, lindemann\n5. bu aralar hər kəsin dilində olan film. hətta ilk həftədə 400 milyon dollar zad qazanıb prokatda. mən də hay-küyə uyub getdim. amma elə də ah-vah deyəcək film deyil. hə bir də filmdə azərbaycan haqqında eşidəcəyimi gözləmirdim. təxminən belə oldum -*\n09.04.2015 23:11, Freethinker\n6. 190.000.000 $ başa gəlib.Kinonun çəkilış zamanı Paul Walkerin öldüyü səbəbindən kinonun sonuna qardaşı çəkilib.Kinonu daha maraqlı eden isə Jason Stathamın daxil olmasıdır. 1 günə 160.000.000 $ gəlir gətirən bu film action sevənlər üçün əvəzolunmazdır.\n09.04.2015 23:42, Darkness\n7. ilk gununde sinemada izlediyim film.senari , goruntu ve oyunculuq olaraq evvelkilerden cox ferqlenmese de, filmin icinde azerbaycandan sehneler olmasi ve sonda paul walkerla bagli sehneler gormeye deyerdi.vin diesel bu isin yolunu bulmus vessalam.\n10.04.2015 01:34, siradanikinci\n8. bütün serisinə təzədən baxdığım filmin 7-ci bölümü. təbii ki, birinci, ikinci və üçüncü bölümlərə televizorda falan baxmışdım da, sonrasına baxmamışdım. axır ki, baxdım.\nfilmi bir kənara qoysaq, sonu çox mu duyğulu olub, nə. Balaca qancıq kimi ağlatdı rəsmən.\nnəysə, adətdəndir, r.i.p Paul.\n06.09.2016 00:53, a man with the joker mask\n9. (bax: ən çox gəlir gətirən filmlər) təəssüf 10-luqdadır.\n06.09.2016 01:52, Zadeh\n10. orijinal adı: (bax: furious 7)\n06.09.2016 01:53, Zadeh


Deputat: Zəfər paradı Azərbaycanın müstəqilliyinin əbədi olacağının nümayişi idi - Veteninfo.Az\nDeputat: Zəfər paradı Azərbaycanın müstəqilliyinin əbədi olacağının nümayişi idi\nBu gün Azərbaycan tarixində ən uğurlu hərbi əməliyyat olan “Dəmir yumruq”un bizə qazandırdığı möhtəşəm Qələbəyə həsr olunan Zəfər paradının keçirilməsindən bir il ötür.\nÖtən il dekabrın 10-da Bakının Azadlıq meydanında keçirilən Zəfər paradı təkcə Azərbaycan xalqı üçün deyil, bütün türk dünyası, İslam aləmi üçün əvəzolunmaz hisslər yaşatdı. Doğrudan da, Zəfər paradı çox möhtəşəm idi və sanki Azadlıq meydanı bu Qələbə yürüşü üçün çox darıxmış görünürdü. Bu gün 30 il həsrət qaldığımız Vətən torpaqlarında artıq üçrəngli Azərbaycan bayrağı dalğalanır ki, bu da bizim üçün çox qürurvericidir. Xalqımız hələ də o möhtəşəm Qələbənin təsirindən çıxa bilməyib. Çünki biz sözün əsl mənasında qələbəyə həsrət idik. Sağ olsun Vətən övladları, bu hissi bizə, xalqımıza onlar yaşatdılar.\nO qeyd edib ki, Zəfər paradında nümayiş etdirilən texnikalar dövlətimizin başçısı İlham Əliyev tərəfindən hərbi sahəyə göstərilən diqqət və qayğının nəticəsi idi. Ordumuzun maddi-texniki bazasının zənginliyi, istifadəsində olan texnika və silah-sursatın bir hissəsi paradda əyani şəkildə nümayiş etdirildi. Hər kəs Azərbaycan Ordusunun arsenalının müasir silahlarla təchiz edildiyinin əyani şahidi oldu.\nZəfər paradında nümayiş etdirilən texnikalar bütün dünyada maraqla izlənilirdi. Bu gün fəxrlə deyə bilərik ki, Azərbaycan Ordusu hərbi əməliyyatlar zamanı modern döyüş texnikaları və yeni hərbi taktikalardan uğurla istifadə etdi. Ordumuz tərəfindən ələ keçirilmiş Ermənistan ordusuna məxsus xeyli texnika və silah-sursatın Zəfər paradında nümayiş etdirilməsi bu tədbirin əhəmiyyətini daha da artırırdı.\nAzərbaycan tarixinə qızıl hərflərlə yazılan misilsiz hərbi nailiyyət haqqında bundan sonra yüz illərlə danışılacaq, kitablar, filmlər hazırlanacaq. Azərbaycan Azadlıq meydanında dəfələrlə paradlar keçirib. Amma bu paradların hər birində ölkəmiz özünün müdafiə gücünü, ötən illər ərzində ordu quruculuğu istiqamətində gördüyü işləri, uğurla həyata keçirdiyi hərbi modernləşməni nümayiş etdirirdi. Azərbaycan xalqının tarixinin ən şanlı səhifələrindən birini yaradan Zəfər paradı isə hərbi qüdrətimizi nümayiş etdirməklə yanaşı, düşmənə həm də müharibədən yorğun düşmədiyini, əksinə güclənərək çıxması mesajını verdi.\n“Hərbi Qələbəmizin, həmçinin xalqımızın Vətən müharibəsində göstərdiyi misilsiz qəhrəmanlığın və qazandığı tarixi Zəfərin nümayiş etdirilməsi, şəhidlərimizin əziz xatirəsinin əbədiləşdirilməsi Prezident İlham Əliyevin daim diqqət mərkəzindədir. Bakıda Vətən Müharibəsi Memorial Kompleksinin və Zəfər Muzeyinin yaradılması haqqında Sərəncam, həmçinin Hərbi Qənimətlər Parkının salınması Zəfərimizin gələcək nəsillərə çatdırılması, Qələbəmizin əbədiliyindən xəbər verir. Hərbi Qənimətlər Parkı müharibənin miqyasını və Qələbənin möhtəşəmliyini göstərir. Bu cür parklar dünyanın bir sıra ölkələrində mövcuddur. Bir cümlə ilə onu qeyd etmək olar ki, Hərbi Qənimətlər Parkının əsas məramı aqressorun mütləq cəzasını aldığını göstərir.\nBir məqamı da xüsusilə vurğulamaq istəyirəm. Azərbaycan xalqı qardaş Türkiyə ilə birlikdə Bakının Azadlıq meydanında möhtəşəm Qələbənin paradını keçirərkən Ermənistanda çaxnaşmalar, hakimiyyətdaxili gərginlik pik həddə çatmışdı. Müharibədəki acı məğlubiyyət Ermənistanın və onun havadarlarının onilliklər boyunca yürütdükləri təcavüzkar siyasətin nəticəsi idi. Ermənistanın işğalçı ordusu üzərində Qələbə qazanmaqla Azərbaycan dövləti bu günə qədər icra edilməyən BMT qətnamələrini həyata keçirdi. Ağır zərbələrdən sarsılan Ermənistan rəhbərliyi kapitulyasiya aktını imzaladı və bu, Ermənistanın diz çökməsi demək idi. Ermənistan hər addımda kobud şəkildə pozduğu beynəlxalq humanitar hüququn prinsiplərinə riayət etməyə məcbur edildi. Əlbəttə, bu məsələ yalnız Ermənistanın məğlubiyyəti ilə bitməyəcək, işğalçı Ermənistan 30 il ərzində Azərbaycan torpaqlarında törətdiyi vandalizm aktlarına və çoxsaylı hərbi cinayətlərə görə də beynəlxalq hüququn qarşısında cavab verəcək. Yaddan çıxarmayaq ki, biz təkcə Ermənistanı deyil, ona havadarlıq edən qüvvələri də məğlub etdik.\nZəfər paradı Azərbaycan xalqı üçün ləyaqət simvolu, ermənilər üçün alçaldıcı məğlubiyyət dərsi idi. Zəfər paradı Azərbaycanın müstəqilliyinin əbədi olacağının nümayişi idi. Bu həm də xalqımızın Vətən sevgisinin sərgisi idi. Bizə bu Qələbəni yaşadan Müzəffər Ali Baş Komandanımıza, rəşadətli Azərbaycan Ordusuna, Vətən torpaqları uğrunda canlarından keçən igid oğullarımıza minnətdarıq!”, – deyən deputat fikrini yekunlaşdırıb.


Feili bağlama həm feilin, həm də zərfin xüsusiyyətlərini daşıyır. Cümlədəki əsas feili müxtəlif cəhətdən izah edir. Feili bağlama şəkilçiləri aşağıdakılardır.\n1.-ib4 şəkilçisi ilə düzələn feili bağlama bir neçə mənanı ifadə edir:\na) İş və hərəkətin əsas feilidən əvvəl icra olunduğunu bildirir, nə zaman? sualına cavab olur. Məsələn: O, kənd orta məktəbini bitirib, təhsilini davam etdirmək üçün Bakıya getdi.\nb) Cümlədə əsas feildəki hərəkətin icra tərzini bildirir və necə? nə cür? suallarına cavab verir. Məsələn: At ayaqlarını yerə döyüb kişnəyirdi.\nc) Cümlədə əsas feildəki hərəkətin səbəbini bildirir və niyə? nə üçün? suallarına cavab verir. Məsələn: Ordu qorxub geri çəkildi.\n2. -araq4. Bu şəkilçi ifadə etdiyi məna baxımından -ıb4 şəkilçisi ilə qrammatik sinonimdir, yəni zaman, tərz, səbəb mənalarını ifadə edir. Məsələn: Uşaq gəzintidən evə gələrək dərslərini hazırlamağa başladı (-ib4 şəkilçisinin ifadə etdiyi birinci mənaya oxşayır).O, əllərini qoynuna qoyaraq bir kənarda dayanmışdı (-ıb4 şəkilçisinin ifadə etdiyi ikinci mənaya oxşar mənadadır). O, yorularaq işlərini yarımçıq qoydu. (-ib4 şəkilçisinin ifadə etdiyi üçüncü mənaya oxşar mənanadır). Bu xüsusiyyətlərinə görə, -ib4 və -araq2 sinonim şəkilçilər sayılır.\n3. -madan2. Bu şəkilçi ilə düzələn feili bağlamalar, əsasən iş və hərəkətin əsas feildən əvvəl icra olunduğu, yəni zaman mənasını bildirir. Məsələn: Beş dəqiqə keçmədən qapının zəngi çalındı. -madan2 şəkilçisi bəzən hərəkətin icra tərzi və şərti mənasında da işlənir. Məsələn: Qatar heç bir stansiyada dayanmadan gedirdi. Dərslərini oxumadan heç yerə getmə.\n4. -mamış2. Bu şəkilçi -madan2 şəkilçisi ilə sinonimdir və onunla eyni mənaları bildirir.\n5. -a2, -a2. Bu şəkilçi təkrar olunan feilə qoşulur və onunla düzələn feili bağlamalar, əsasən, hərəkətin icra tərzini bildirir. Məsələn: Uşaq qaça-qaça gəldi. Ana gülə-gülə danışırdı.\nAşağıdakı şəkilçilərlə düzələn feili bağlamalar isə daha çox hərəkətin zamanını, yəni işin əsas feildən əvvəl icra olunduğunu bildirir:\n-anda2: alanda, gələndə, oxuyanda, işləyəndə və s.\n-dıqda4: aldıqda, gəldikdə, oxuduqda, görddükdə və s.\n-dıqca4: alıqca, oxuduqca, gördükcə və s.\n-ınca4: alınca, gəlincə, oxuyunca,görüncə və s.\n–ar -maz2: Qoşa işlənən feilin biri -ar2 təsdiqdə, o biri -maz2 isə inkarda işlənir: çatar-çatmaz, gələr-gəlməz və s.\nFeili bağlama şəkilçiləri də qrammatik şəkilçilərdir.\n1.Feilin leksik mənası dəyişmir.\n2. Təsdiq və ya inkarda olur.\n3.Təsirli və ya təsirsiz olur.\n4. Feilin müxtəlif qrammatik məna növlərində ola bilir.\n5. Ətrafında söz toplaya bilir.\nFeili bağlamanın zərfə aid xüsusiyyətləri isə aşağıdakılardır.\n1.Hərəkətin tərzini və zamanını bildirir.\n2. Zərfin suallarına cavab olur (necə? nə zaman?).\nFeill bağlama da məsdər və feili sifət kimi cümlədə əlaqəyə girdiyi sözlərlə birlikdə tərkib əmələ gətirir. Feili bağlama tərkibi cümlədə bir sintaktik suala cavab verir və cümlənin mürəkkəb bir üzvü olur.\nMəsələn: Onunla üz-üzə gələndə çox sevindim. Araz qırağında qardaş əlləri birləşərkən əsl toy-bayram oldu. O, əlləri ilə dizini qucaqlayıb nə barədəsə fikirləşirdi və s. Feili bağlama və feili bağlama cümlədə zərflik olur.\nPrevious Post:Feili sifətin isim kimi işlənməsi\nNext Post:Feilin morfoloji təhlili\n•~___•___~• dedi ki:\n28 Mart 2022 tarixində, saat 00:42\n30 Noyabr 2021 tarixində, saat 18:01\nFeili birləşməyə aid cümlə\n18 May 2021 tarixində, saat 20:27\nPENDİR dedi ki:\n16 May 2021 tarixində, saat 10:52\nindi bu yazdığımı oxuduğunuzdan əminəm xd 🙂\n19 Aprel 2021 tarixində, saat 08:08\nCooox gozel her online dersde az.grammar elimden tutub komek edir coox saqolun\nXədicə Cəfərova dedi ki:\n13 Aprel 2021 tarixində, saat 18:02\n13 Aprel 2021 tarixində, saat 18:00\nMəncə bu virusun olduğu vaxtda belə səhifələr çox gözəldir. Çünki insanların kurslara getməyinə ehtiyac belə qalmır. Lütfen like edin🖤👍\n24 Yanvar 2021 tarixində, saat 22:12\nƏla xoşuma gəldi. Lap gözəl ❤\n16 Dekabr 2020 tarixində, saat 16:14\nOnline dərs keçdik bununla\nelihuseyn dedi ki:\n14 Dekabr 2020 tarixində, saat 20:36\nsalam online dersde bu proqram cox ise yarayir\n14 Dekabr 2020 tarixində, saat 20:37\nMaqaKingYT dedi ki:\n04 Dekabr 2020 tarixində, saat 08:10\nOnlayn ders idi cetin vaxtimda elimden tutdu 🙂\n24 Noyabr 2020 tarixində, saat 16:25\nÇOX SAĞ OLUN , BEYENDİMM👍🏻👍🏻👍🏻💓\n24 Noyabr 2020 tarixində, saat 16:24\n19 Aprel 2020 tarixində, saat 11:13\n08 Yanvar 2020 tarixində, saat 17:59\nÇOX YARDIMÇI OLDU THANK YOU\n28 Noyabr 2019 tarixində, saat 21:49


Avantaj Tədris Mərkəzi avantajlı təhsilin yeganə ünvanıdır\nİyul ayının 24-də Azərbaycanın təhsil mühitinə yeni bir Tədris Mərkəzinin – “Avantaj”ın da adı daxil oldu. Açılış mərasimi peşəkar müəllim heyətinin ictimaiyyətə təqdim olunması başladı. Sonra mərasim iştirakçıları tədris mərkəzinə daxil olanlar və Avantaj Tədris Mərkəzinin geniş və hərtərəfli təhsil imkanları ilə də tanış oldular.\nMaraqlananlar üçün deyək ki, Avantaj Tədris Mərkəzi (tel: 012-596-10-01; 050-302-10-01; 070-302-10-01; 055-302-10-01) Nəsimi rayonu, H.Sarabski küçəsi 16-da (Zabitlər parkının 2-ci girişi yaxınlığında, Maliyə Nazirliyinin arxa tərəfi) yerləşir.\nMüsahibimiz Avantaj Tədris Mərkəzinin baş direktoru, məntiq elmi üzrə dəyərli tədris kitablarının müəllifi Etibar Lətiflidir:\n- Yaranan hər ciddi, peşəkar müəllim heyətinin cəmləşdiyi tədris mərkəzi özü ilə elmimizə, təhsilimizə yenilik gətirir. Bəs Avantaj Tədris Mərkəzi hansı yeniliyi ilə yadda qalacaq?\n- Fərid bəy, bildiyiniz kimi, günümüzdə məntiq elmi bir sıra sahələri əhatə edir. Hər ötən gün məntiq elminin insan həyatındakı rolu artır. Gündəlik həyatımızda, çalışdığımız sahələrdə məntiq bizə kömək edir. Dövlətimiz də məntiq elminə olduqca dəyər verir. Magistraturaya, dövlət qulluğuna qəbul imtahanlarında məntiqi sualların salınması dediyimiz fikirləri bir daha təsdiq edir. Hətta gündəlik yaşamımızda məntiqin nə qədər karımıza gəldiyi, düşüncələrimizi çevikləşdirdiyi çoxlarına məlumdur. Bütün bunları nəzərə alaraq yeniliyimiz budur ki, Avantaj Tədris Mərkəzində çalışan müəllimlər ixtisas sualları ilə yanaşı, məntiqdən də imtahan verəcəklər, onlar təkcə öz sahələrində deyil, məntiq elmində də bilgiləri olan şəxslər arasından seçiləcək. Bundan başqa, biz məntiqi düşünmək bacarığını formalaşdırmaq və test sualları qarşısında seçim edərkən məntiq vasitəsi ilə ziddiyyətli, yaxud oxşar məqamları dərhal ayırd etsinlər deyə abituriyentlərə ödənişsiz aylıq məntiq və psixoloji seminarlar keçəcəyik. Məntiqi düşünmək bacarığı, onların məntiqi seçim etmələrini asanlaşdıracaq. Həmçinin, gələcəkdə magistraturaya, yaxud dövlət qulluğuna imtahan verərkən xeyli hazırlıqlı olacaqlar. Avantaj Tədris Mərkəzi təhsilin bir mərhələsini deyil, pilləli, ardıcıl mərhələlərini də paralel düşünür və bu da tələbələrin və abituriyentlərin gələcək uğurları üçün qarant deməkdir.\n- Avantaj Tədris Mərkəzinin fəaliyyətini əhatəliliyi və imkanlarının genişliyi haqqında nə deyərdiniz?\n- Avantaj Tədris Mərkəzi təhsilin bütün sahələri üzrə tədris imkanlarına malikdir. Bu geniş imkanların yaradılmasında məqsədimiz bütün pillələrdə və mərhələlərdə keyfiyyətli təhsilin reallaşdırılmasıdır. Biz təhsilin keyfiyyətinin yaxşılaşdırılması, ölkəmizdə təhsil almaq arzusunda olanların daha yüksək zirvələri fəth etməsi üçün çoxşaxəli imkanlar yaratmışıq və bu imkanların gələcəkdə daha da effektiv olması üçün prinsipial addımlar atacağıq.\nİndi isə sizə bəzi xırdalıqları izah etmək, həmin əhatəliliyin imkanlarından danışmaq istərdim. Məsələn, Məktəbəqədər hazırlıq: Burada 4-6 yaşlı uşaqların məktəbəqədər müəyyən bilgi ilə təmin olunması, nitq qabiliyyətinin, şeir, mahnı öyrənmək, rəsm çəkmək bacarıqlarının formalaşdırılması, həmçinin, rəqəmlərlə və hərflərlə tanışlıqları, nitq qabiliyyətinin inkişafı, habelə ekskursiyaların təşkili nəzərdə tutulur. Aşağıda qeyd edilənlər də Avantaj Tədris Mərkəzinin imkanlarının əhatəliliyini göstərir:\n- 1-4 sinif şagirdlərinin ev tapşırıqlarının həllində lazımı kömək göstərilməsi məqsədi ilə hazırlıqlar;\n- 5-6-7-8 sinif şagirdlərin fənlər üzrə təkmilləşmə hazırlığı;\n- 9-10-11-ci sinif şagirdləri üçün abituriyent hazırlığı;\n- Texnikumlara hazırlıq (9-cu siniflər)\n- Magistraturaya hazırlıq (hər iki mərhələdə);\n- Dövlət qulluğuna qəbul imtahanına hazırlıq;\n- Kömpüyuter kursları;\n- Xarici dil kursları;\n- YÖS hazırlığı\nYÖS hazırlığı barədə də bir məqamı xüsusi vurğulamaq istəyirəm: Bakalavr pillələri üzrə Türkiyə universitetlərinə qəbul imtahanı Türkiyədə olduğu üçün sənədləşmə də orada aparılır və biz bu işlərdə də tələbələrə köməklik göstərəcəyik.\nBildiyiniz kimi, bu gün qloballaşan dünyada yaşayırıq, ölkələrin bir-birinə inteqrasiyası danılmaz həqiqətdir. Son illərdə ölkəmizin turizm sahəsindəki uğurları da göz önündədir. Sadaladıqlarımın məntiqi nəticəsidir ki, gənclərimizdə xarici dilləri öyrənməyə ciddi maraq və ehtiyac var. Hər bir savadlı, ziyalı insanın dil bilgilərinin olması zəruridir və sevindirici haldır ki, bu zərurət cəmiyyət tərəfindən də qəbul edilir. Belə bir şəraitdə biz dil kurslarının uğurlu təşkilinə olduqca böyük diqqət ayırırıq. Tədrisə peşəkar müəllim heyətinin cəlb edilməsi, dillərin uyğun proqramlarla öyrədilməsinə çalışacağıq. Xarici dil öyrənmək istəyən tələbələr üçün əlavə həftəsonu ödənişsiz danışıq kursları həyata keçiriləcək. İnanıram ki, bu cür danışıq kursları xarici dil öyrənənlərin daimi ünsiyyət ünvanına çevriləcək.\n- Xaricidə təhsil istiqamətində hansı işlərin görülməsini düşünürsünüz?\n- Avantaj Tədris Mərkəzi xaricidə təhsil almaq istəyən şəxslər üçün də eyni dərəcədə məntiqlə və məsuliyyətlə çalışır. Ancaq biz planlarımızı müxtəlif istiqamətlərdə quracağıq. Tələbələrimizin dünyanın ciddi qəbul olunan, nüfuzlu universitetlərində təhsil alması məsələləri, bunun uyğun yollarının müəyyənləşdirilməsi istiqamətində çalışırıq. Tədris Mərkəzimizin çoxşaxəli, çoxqanadlı fəaliyyət istiqamətinin başlıca prioritetlərindən olan xaricdə təhsil məsələləri şübhəsiz ki, tam məsuliyyəti ilə bizim çiynimizdədir və biz fəaliyyət planımızı da həmin məsuliyyəti dərk edərək qurmaqdayıq. Hazırda xaricidə təhsil haqqında geniş bir proqram hazırlamışıq. Bu layihə şəklində düşünülüb, inşallah, yaxın gələcəkdə həmin layihəsinin reallaşmasının şahidi olacaqsınız.\n- Tədris Mərkəzinin hazırkı tədris qrafiki, günün tələbləri ilə uzlaşan planları nədən ibarətdir?\n- Hazırkı iş planımız tədrisi qəbul proqramlarına, Kurikulum təhsil sisteminə uyğun həyata keçirmək, təhsilimizin daha da inkişaf etməsi üçün əlimizdən gələnləri etməkdir. Məqsəd təhsil səviyyəmizi daha da inkişaf etdirmək, gənclərimizin istər ölkədaxili, istərsə də xaricidə ölkəmizi layiqincə təmsil etməsi yönündə imkanlar yaratmaqdır. Biz təhsilin sadəcə bu gününü deyil, həm də prespektivini düşünürük. O mənada ki, bizim tədris mərkəzində yetişən tələbələr təkcə qəbul imtahanlarında uğur qazananlardan ibarət olmamalıdır, eyni zamanda, onlar aldıqları daimi biliklər elə möhkəm təməl üzərində qurulmalıdır ki, təhsil həyatın müxtəlif mərhələlərində onları müşayiət etsin.\n- Tədris Mərkəzinə yazılmaq, gələcəyini bu tədris mərkəzinə bağlamaq istəyən şagirdlərə, tələbələrə nə deyərdiniz?\n- Avantaj Tədris Mərkəzi avantajlı təhsilin yeganə ünvanıdır. Öz təhsil gələcəyini düzgün qurmaq, peşəkar müəllimlərdən dərs almaq, müasir standartlara cavab verən bir tədris mühitində olmaq, şəffaf və səmimi mühitdə özünü, biliklərini inkişaf etdirmək istəyən şagirdlər və tələbələr bizə üz tuta bilər.\nİndi elə bir dövrdür ki, hər kəs öz övladını daha peşəkar, bilgin müəllimlərin hazırlaşdırmasını, öyrətməsini istəyir. Valideynlərə də üz tutub demək istəyirəm ki, keyfiyyətli təhsil vermək üçün Avantaj Tədris Mərkəzinin hər cür imkanı, şəraiti və heyəti var. Valideynlərin və tələbələrin razı qalacağı mühit və təhsil bizim başlıca qayəmizdir. Bir əlavə məlumat da deyim ki, 31 avqusta qədər Avantaj Tədris Mərkəzinə yazılan, qeydiyyatdan keçən tələbələrə 20 % endirim ediləcək.\n- Avantaj Tədris Mərkəzində dərs deyən müəllim heyəti və onların işə qəbulu da önəmli məqamlardandır. İstərdim ki, bu barədə də danışaq.\n- Hamımıza məlumdur ki, müəllim peşəsi olduqca müqəddəs peşədir. Bu müqəddəsliyi göstərən iki əsas amil var: Müəllimin peşəkarlığı və yüksək insani keyfiyyətləri. Biz bu üstünlüklərin hər ikisini eyni dərəcədə qiymətləndiririk ki, tələbələr və abituriyentlər daim Tədris Mərkəzimizdən razı qalsınlar və burada yaradılan mühit onların yaddaşında daim yaşasın.\nSizin sualınıza cavab olaraq isə onu demək istəyirəm ki, Avantaj Tədris Mərkəzində çalışan müəllim heyəti uzun illər iş təcrübəsi olan müəllimlərdir. İşə qəbul olarkən müəllimlər üç mərhələdə imtahandan keçiblər.\n- İxtisas və məntiqdən test;\n- Müsahibə mərhələsi;\n- Açıq dərs;\nMüəllimlərimizin əksəriyyəti tədris etdiyi fəndən olduqca dəyərli kitabların müəllifləridirlər ki, bu da bizim xüsusi üstünlüklərimizdəndir. Onlar ixtisaslarını yüksək səviyyədə akademik bilgilərə malik, tələbələrin, şagirdlərin psixologiyasına bələd olan, onların yetişməsi üçün mühit yarada bilən yüksək ixtisaslı, savadlı pedaqoqlardır.\nSöhbətləşdi: Fərid Hüseynov\nMTRŞ əcnəbi teleserialların yayımının bərpa olunmasına qərar verdi\nİsmayıllıda yol tikintisi zamanı maddi-mədəniyyət nümunələri aşkar olunub\nMədəniyyət Nazirliyinin İnformasiya və İctimaiyyətlə əlaqələr şöbəsinin müdiri işdən çıxıb\nCavid Zeynallının kitabı Türkiyədə nəşr olunub\nƏhmədiyyə Cəbrayılovun 100 illiyinin qeyd edilməsi haqqında Prezident Sərəncam imzalayıb\nAnar Kərimov Türkiyənin ölkəmizdəki səfiri Erkan Özoral ilə görüşüb\nİspaniyalı rəssamın əsəri Heydər Əliyev Mərkəzində nümayiş olunur\nCəlilabadda maddi mədəniyyət nümunələri aşkarlanıb\nMədəniyyət Nazirliyində kadr islahatları aparılıb\nMəmməd Məmmədli - Avropa kinosu kreativlik nümayiş etdirir\n"Ulduz" jurnalının iyul sayı çap olundu\nNizami Cəfərov - Azərbaycan dilinin orijinal qrammatikası 400 il sonra\nHaqverdiyevin kitabı macar dilində nəşr edilib\n“Ümmətçilikdən millətçiliyə keçid dövrümüzün fəlsəfəsi” monoqrafiyası nəşr olunub\n90 yaşlı Toğrul Nərimanbəyov\nElçin İbrahimov - Azərbaycanda dil siyasəti\nRespublika Kinematoqrafçılar İttifaqı Milli Kino Günü ilə bağlı kino xadimlərinə pul mükafatları təqdim edib\n“Azərbaycan əlyazmaları dünya kitabxanalarında” mövzusunda V beynəlxalq elmi-nəzəri konfrans keçiriləcək\nAzərbaycan Kinematoqrafçılar İttifaqının illik mükafatının qalibləri elan olunub\nƏziz Mirəhmədovun “Seçilmiş əsərləri” çap olunub\nMəşhur amerikalı aktrisa vəfat etdi\nİsmayıllıda “DOST Evi” Yaradıcılıq, Sərgi və Satış Mərkəzinin təməlqoyma mərasimi keçirilib\nQazaxıstanda Xoca Əhməd Yasəvinin məqbərəsi bərpa edilib\n“Xəzərin dalğaları” adlı Beynəlxalq Sulu Boya Festivalına 500-dən çox sənət əsəri göndərilib\nÇağdaş Monteneqro şeiri - Eşq barədə gecə şeiri və sairə\n"Azərbaycan ədəbi tənqidi" kitabı dəyərli elmi-nəzəri mənbə və birliyin təcəssümü kimi


Permyakov meselesi, Qarabag klani ve Serjin suqutu\n17:41 22 Fevral 2015\nErmenistanda baslayan siyasi gerginlik hakimiyyet deyisikliyine sebeb ola biler. Lakin Ermenistan muxalifetinin fevralin 20-ne teyin etdiyi aksiya iki gun evvel texire salinib. Ermeni milyarder Karapetyan Rusiyadan Irevana gelerek Serkisyanla Sarukyan danisiqlarda vasitecilik edib ve neticede 20 fevral mitinqi texire salinib. Lakin aksiyanin texire salinmasina baxmayaraq bir sira ekspertlere gore, Serkisyana qarsi ciddi muxalifet formalasib ve bu proses hakimiyyet deyisikliyine getirecek.\nPolitoloq Arzu Nagiyeve gore, bir sira sebebler Ermenistanda siyasi gerginliyin Gumrudeki hadiseden sonra basladigini dusunur: “Birincisi, 102 sayli bazada Permyakov meselesi bas verende Rusiya haqqinda keskin ifadelerin islenmesi, ruslarin Ermenistandan qovulmasi, bazanin baglanmasi meselesi gundeme gelende artiq bunun iqtidar-muxalifet qarsidurmasina geleceyi ve bundan da hakimiyyet deyisikliyinde istifade edileceyi aydin idi. Hetta Rusiya prezidenti oz zengi ile bu barede Serkisyani xeberdar etdi ve xalqi sakitlesdirmese, ciddi fesadlarin bas vereceyini bildirdi”.\nIkinci meqam ise A.Nagiyevin fikrince, Ermenistanda Qarabag klani ile bagli gerginliyin artmasi oldu: “”Rejimsiz 100 il" qeyri-hokumet teskilatinin Dagliq Qarabag erazisinde kecirmek istediyi tedbirin qarsisi ordu ve polis quvveleri terefinden cox boyuk qeddarliqla alindi ve bunun neticesi kimi cemiyyetde “qarabagli” ve “qeyri-qarabagli” mefhumu yarandi. Melumdur ki, Serkisyan ve onun komandasi eslen Qarabagdandir, bu mesele ise artiq basqalarini qiciqlandirir. Daha bir mesele ise “ermeni soyqirimi” ile bagli yaranmis veziyyetdir. Melumdur ki, bu il ermenilerin dunya qarsisinda daim ortaya qoymaga calisdiqlari “soyqirim” meselesidir.\nSerkisyan ele dusunurdu ki, Fransa ve diger dovletlerin desteyi ile Turkiyeni bu meseleni tanimaga vadar edecek ve xalq qarsisinda goturduyu ohdeliklerden biri ve en vacibini yerine yetirmis olacaq. Bu da alinmadi, serhedler acilmadi, “soyqirim” taninmadi".\nA.Nagiyevin fikrince, Qarabag munaqisesinde de hec bir irelileyis elde olunmamasi, munaqisenin uzanmasi indiki hokumet ucun ugursuzdur.\nEkspertin sozlerine gore, Serkisyan iqtidari artiq ne Rusiyani, ne de Qerbi qane edir: “Bu meseleler hell edilmeyeceyi teqdirde Serkisyan rejiminin suqutu suretlenecek. Her sey zamana ve havadarlara baglidir”...\nHazirki ermeni muxalifetinin imkanlarina gelince, ekspertin sozlerine gore, muvafiq qerar olduqdan sonra Serkisyani hakimiyyetden endirmek ucun Ermenistanda lazimi silahli ve guc qruplari movcuddur: “Ermenistanda inqilab edib, hakimiyyeti deyismek ucun bu gun en yaxsi yol maliyye ve silah gucudur. Serkisyan rejiminin eleyhine olan, hem Ermenistanda, hem de olke xaricinde silahli ve maliyye vesaiti olan quvveler var. Dusunurem ki, havadarlarin desteyi ile bu mumkundur, lakin yaxin vaxtlarda bunun bas vereceyi gozlenilmir”.\nXəbərin orijinal ünvanı: http://anspress.com/index.php?a=2&lng=az&cid=15&nid=327587\nPermyakov meselesi Qarabag klani ve Serjin suqutu


Düşmən darmadağın edilir - MN\nPrezident İlham Əliyev Bakı Ekspo Mərkəzində XXIV Azərbaycan Beynəlxalq Telekommunikasiya, İnnovasiya və Yüksək Texnologiyalar Sərgisi - “Bakutel-2018” ilə tanış olarkən “Rossiya-24” televiziya kanalına müsahibə verib.\n- Cənab Prezident, müsahibə verdiyiniz üçün çox sağ olun. Azərbaycanda olmağımızdan çox məmnunuq. İcazənizlə Sizinlə söhbətimizi rus dilində davam edək.\n- Olar, buyurun. Azərbaycan dilində də çox gözəl danışırısınız.\n- Tamamilə doğrudur. Dünyada neftin qiymətinin artıb-azalmasından asılı olmayaraq, Azərbaycan iqtisadiyyatının davamlı tərəqqisi üçün qeyri-neft sektorunun inkişafı bizim uğurla həll etdiyimiz əsas vəzifəmizdir. Buna görə də biznesə yaxşı şəraitin yaradılması məqsədilə infrastruktur layihələrinin inkişafı üçün çox iş görülür. Biznesin həvəsləndirilməsi, sahibkarlara köməklə bağlı xeyli layihələr var. Bütövlükdə investisiya, biznes mühiti Azərbaycanda yaxşılaşır. Dünya Bankının son məlumatlarına, “Doing busines” hesabatına görə, Azərbaycan 25-ci yerdədir. Biz bir il ərzində 32 pillə irəliləmişik və bu gün biznes sahəsində dünyanın aparıcı ölkələri sırasındayıq. Buna görə də burada təqdim olunan sahə həm biznes, həm innovasiya, həm də təhsil baxımından çox mühümdür. Bu, bizim üçün prioritet olan sahələrdən biridir və təsadüfi deyil ki, 24 ildir belə bir sərgi keçiririk. İştirak edən şirkətlərin sayı ilbəil artır. Mənə dedilər ki, bu il iştirak edən şirkətlərin sayı 230-dur və çoxlu yerli Azərbaycan şirkətləri var. Yarıdan çoxu Azərbaycan şirkətidir. Bu, o deməkdir ki, ölkəni inkişaf etdirmək və yeni iş yerləri yaratmaq üçün biz bu istiqamətdə işləməyə hazırıq. Çünki neft sektoru iş yerləri yaratmır.\n2018.12.04 / 22:32


İordaniya Senatı tərəfindən Xocalı Soyqırımı ilə bağlı Bəyanat qəbul edilmişdir\n28 may 2013-cü il tarixində İordaniya Senatı tərəfindən Xocalı Soyqırımı ilə bağlı Bəyanat qəbul edilmişdir.\nBununla bağlı İordaniya Senatının sədri Tahir Masri Azərbaycan Respublikasının İordaniyadakı səfirinə məktub ünvanlamışdır. Məktubda iordaniyalı senatorlardan ibarət nümayəndə heyətinin Azərbaycana səfəri ilə əlaqədar İordaniya Senatı tərəfindən Xocalı Soyqırımı ilə bağlı bəyanatın qəbul edildiyi bildirilir.\nBəyanatda yaralı və itkin düşmüş günahsız insanların bu faciənin qurbanı olduğu, Azərbaycanın suverenliyinə qarşı törədilmiş zorakılıqla yanaşı, Azərbaycan xalqının hüquqlarına qarşı yönəlmiş və insanlığa qarşı törədilmiş qırğına məruz qaldığı vurğulanır.\nSenat İordaniyanın xalqlar arasında nifaq, müsibətlər toxumu səpən zorakılıqdan, qarşıdurmadan uzaq olaraq, münaqişələrin sülh yolu ilə həllinə, xalqlar arasında sülh və əməkdaşlıq dəyərlərinin möhkəmləndirilməsinə çağıran daimi mövqeyini dəstəklədiyini, Ermənistan-Azərbaycan münaqişəsinin beynəlxalq hüquq prinsipləri və Azərbaycanın suverenliyi və ərazi bütövlüyünün toxunulmazlığı çərçivəsində həll olunmasının vacibliyini bəyan edir.\nHəmçinin Senat xatırladır ki, İslam Əməkdaşlıq Təşkilatının qərarlarında üzv ölkələr Xocalı qətliamının soyqırım və insanlığa qarşı törədilmiş cinayət aktı kimi yerli və beynəlxalq səviyyələrdə tanınması istiqamətində lazımi addımların atılmasına çağırılır.


Yeni “iPad”lər oktyabr-dekabr aylarında təqdim ediləcək\n“ICTnews” xəbər xidmətinin “www.cybersecurity.ru” saytına istinadən verdiyi məlumata əsasən, “Bloomberg”in proqnozlarına görə yeni planşetlər “Apple” şirkətinə bazarda liderliyi saxlamağa imkan verəcək.\n“Apple”-dən bildirilib ki, planşetlər bazara oktyabr-dekabr aylarında təqdim ediləcək. Hazırda isə planşetlərin bir sıra konstruktiv xüsusiyyətləri üzərində işləyir. “Bloomberg”in yaydığı məlumata görə, yeni nəsil “iPad Mini” planşetləri yüksəkkeyfiyyətli “Retina”-displeyləri əsasında işləyəcəklər.\nAnalitiklər, “Apple” şirkətinin bazarda qeyri-standart iş metodlarının tətbiqinə məcbur olduğunu bildirirlər, çünki şirkət getdikcə “Google”, “Samsung”, “Asus” və digər istehsalçılarla rəqabəti hiss etməyə başlayır.\n“IDC”-nin analitik hesabatlarına əsasən, bir il öncə planşet bazarında “Apple” şirkətinin payı 60,3% təşkil etdiyinə baxmayaraq, bu gün şirkətin payı 32,4%-dək azalıb.\nTəqdimatı gözlənilən tamölçülü planşet 9,7 düyüm ekran ölçüsünü qoruyub saxlayacaq, “iPad Mini” isə artıq 7,9 düyüm ölçülü ekranla təchiz ediləcək.


"Sən necə demisən, mən də elə geyinmişəm" » XalqInfo.az Xəbər Portalı\nXalqinfo.az Xəbər Portalı » Köşə » "Sən necə demisən, mən də elə geyinmişəm"\n15 avqust 2016 22:32 Baxış: 1215 Şərh: 1 Çap\n- Salam, xoş gördük səni. Nə vaxt gəlmisən?\n- Salam. Sağ ol, dünən gəlmişəm.\n- Dərslərin necədir, imtahanları necə verdin?\n- Yaxşı, hamısı dörd-beş. Zərbəçi əqaüdünə düşdüm.\n- Təbrik edirəm, sevindirdin məni...\nBeləcə söhbət edə-edə Naxçıvan şəhərindəki məşhur Böyük bağa gəlib çatdıq. Çay sifariş verib, əyləşdik. Mən də görüşmək istədiyim qohumları xəbər almağa başladım. uşaqlıqdan söhbətimiz tutan və dostluq elədiyim qohumlarımdan birini soruşdum. Bibinəvəsi Rövşənin hamı ilə sıx ünsiyyətdə olduğunu bildiyim üçün əmin idim ki, təzə məlumatları yalnız ondan almaq olardı. Həm də kəndə gəlməyimi əvvəlcədən xəbər vermişdim. soruduğum adamın məni gələn kimi axtarmamasının səbəbi olmalı idi. Rövşən bir anda ciddiləşdi, üzündə azca kədər hiss etdim.\n- Onun başı bir az qarışıqdır.\nMən sual verməyə ürək eləmədim. Sakit-sakit çayımızı içməyə başladıq. Rövşən armudu stəkanı nəlbəkiyə qoyub, üzümə baxdı. özünə də, mənə də çay süzüb sakit səslə dedi:\n- Ağabba, bilirəm tayfamızda onu hamıdan çox istəyirsən. Həqiqətən də o qohum-qardaşa çox canıyanandır. Necə deyim sənə, ailəsində bir az problem yaşanıb. Bilirsən də, onun arvadı axı rus idi.\n- Niyə idi, o nə deməkdir, deyə onun sözünü kəsəsi oldum.\n- Hə də rus idi. Onlar boşandılar, dünən məhkəmə qərarını elan etdi. Qadın uşaqlarını da yanına alıb, Rusyaya köçür, o da onlarla gedir.\n- Yox, özünün dediyinə görə aparıb yan-yüng edib geri dönəcək. Bir az bundan əvvəl onları qatarla yola saldım.\n-Məncə onlarda münasibətlər yaxşı idi, mehribançılıq idi. Valideynləri də gəlinlərini məscidə aparıb müsəlman eləmişdilər. Qadın da həyatından razı idi.\n- Hə, elə idi, bu yayadək.\n- Gəldikləri heç bir il də deyil.\n- Doğrudur. Hadisələr elə gözlənilməz və elə sürətlə oldu ki, qohumlar məsləhət belə verməyə cürət etmədilər.\n- Axı nə baş verib, danışsana.\nO danışdıqca mən haldan-hala düşürdüm. Vəziyyəti tam təsəvvür edirdim. Bəli, qadının boşanmaqdan başqa çarəsi yox idi. O isə ahıl yaşlı valideynlərini arxasız qoyub yenidən Rusiyaya köçə bilməzdi.\nEy gidi dünya! Sənə nə deyim,... nər kimi kişini yaman pis yerdə haxlamışdı.. Onu qınamadım. Qınamağa da haqqım yoxdur, sadəcə ailələrin dağılması həmişə qəlbimi incidir. hadisə belə olubmuş. O valideynlərinin onu vətənə səslədiyini arvadına danışır. Arvadı razılıq verir. O arvadına deyir ki, bəs ən orda gərək həmişə ayaqlarına uzun corab geyməlisən, başını da həmişə bağlamalısan. Arvadı ərinin şərtlərini rahat qəbul edir, deyir burda nə var ki, edərəm. Naxçıvana köçəndən sonra İşlər yolunda gedirmiş, qonum-qonşu ilə mehriban münasibətlər var imiş. Ta isti yay günləri başlayanadək. Qohumumun evi məhəllənin ağsaqqallar toplaşan tərəfində idi. günorta məhəllənin ağsaqqalları onların divarlarının gölgə düşən tərəfində yığışardılar, çay içərdilər, eşitdiklərini bölüşərdilər. Həyətin divarı çox da hündür olmadığı üçün həyətdə nə varsa göz qabağında idi. İyulun ortalarından havalar kəskin qızmağa başlayır. şimaldan gəlmiş xanım istilərə dözə bilmirmiş. Belə günlərin birində rus gəlin ərinə söz verdiyi kimi uzun corablarını geyinir, başını da bağlayır, ... həyətə çıxır.\nQaynatası həyətə çıxanda gəlini bu geyimdə görüb, çəld geriyə dönüb, vay-vay,biyabır olduq deyir və evə girir. Məhəllənin ağsaqqalları gəlib kişini səsləyəndə gəlini bu vəziyyətdə görüb hamısı evlərinə dağılışırlar. Günorta nahara gələn qohumum məhəllədə ağsaqqalları görməyəndə fikirləşir ki, yəqin kimdəsə yas düşüb. Həyətə girir. Onu ilk qarşılayan bacısı olur.\n- Salam. Bacı məhəllədə yas var?\n- Atam hardadır?\n- Evdə? Bu istidə evdə niyə oturub, həyətdə niyə oturmayıb?\n- İndi özün görəcəksən, bacısı bir az acıqlı səslə qardaşıgil qalan otağa tərəf baxır.\nBu dəmdə xanımı qeyd etdiyim vəziyyətdə əlində süpürgə otaqdan həyətə çıxır. Arvadını bu vəziyyətdə görən qohumum işin nə yerdə olduğunu anlayır.\n- Arvad, bu nə geyimdir?\nArvadı üst-başına nəzər yetirib, təəccüblə ərinin üzünə baxaraq,\n- Geyimimə nə olub, sən necə demisən, mən də elə geyinmişəm, ayağımda uzun corab, başımda da yaylıq.\n- Bəs üst geyimin hanı ?\n- Sən deməmişdin axı, üst geyimləri soyunmaq olmaz . Hava çox isti olduğu üçün onları çıxartmışam...\nAna 4 uşaq atasın bıçaqladı\nQadın ərinin katibəsini belə cəzalandırdı\nYemək istəyən ərinin başını yardı -\nHikmət 16 avqust 2016 11:16\nRus ki rus...